दोस्त: October 2010\nपहले पंचायत चले हम\nगांवों के बच्चे बड़ी संख्या में मजदूर बनते जा रहे हैं. अगर बच्चों की संख्या स्कूलों की बजाय काम की जगहों पर ज्यादा मिल रही है तो उनके लिए 'स्कूल चले हम' से पहले 'पंचायत चले हम' का नारा देना जरूरी लगता है.\nचाहे गांवों के विकास का हवाला हो या गांवों के लगातार टूटे जाने का मौजूदा हाल हो बच्चों के मुद्दों को बहुत पीछे रखा जा रहा है. खास तौर से गांवों के लगातार टूटे जाने के मौजूदा संदर्भ में बच्चे सबसे ज्यादा प्रभावित हुए हैं. इसे देखते हुए नीतिगत प्रक्रियाओं में बच्चों को केन्द्रीय स्थान देने की जरुरत है. लेकिन विकराल स्वरूप लेते जाने के बावजूद बाल मजदूरी जैसी समस्या जहां मुख्यत: राजनैतिक तौर से नजरअंदाज बनी हुई है, वहीं स्थानीय से लेकर राष्ट्रीय स्तर तक बच्चों से जुड़े तमाम सवालों को भी बहुत हल्के ढ़ंग से लिए जाने की मानसिकता घर बना चुकी है.\nखुशहाल, स्वस्थ्य और रचनात्मक बचपन का सूत्र गांवों के भविष्य का आधार है लेकिन बच्चों के मुद्दों को पंचायत की नीतियों से भी अलग-थलग करने या वरीयता की सूची में निचले पायदान पर रखे जाने से ग्रामीण बच्चों की तस्वीर दिन-ब-दिन बदसूरत देखी जा रही है. जाहिर है कि ग्राम पंचायतों में पंच-सरपंचों और सचिवों से सकारात्मक रुख की अपेक्षा किए बगैर यह तस्वीर नहीं सुधरने वाली है. ऐसे में स्थानीय समुदायों का महत्व बढ़ जाता है जो बाल अधिकारों और संरक्षणों को लेकर अपने-अपने जन-प्रतिनिधियों के साथ लगातार बैठकों को आयोजित करके उन्हें संवेदनशील बना सकते हैं. इसके लिए स्थानीय स्तर पर खास तौर से वंचित समूह के बच्चों की समस्याओं, उनकी जरूरतों और ताकतों की पहचान करके, स्थानीय स्तर पर संचालित विभिन्न योजनाओं के भीतर उन्हें और उनके परिवारजनों के लिए विकल्प तलाशे जा सकते हैं. इसके दूसरे सिरे के रूप में निर्वाचित पंचायत प्रतिनिधियों को अपनी प्रशासन अकादमियों से संपर्क बढ़ाने की जरुरत है जिसके जरिए जरूरी जानकारियों को लेते हुए कार्यवाही करने में सहूलियत हो सके.\nग्रामीण इलाकों में बच्चों के लिए काम करने के दौरान बाल अधिकारों से जुड़े मुद्दों को केवल ग्रामीण परिवेश में ही देखने से काम नहीं चलेगा बल्कि उससे जुड़ी कुछ बुनियादी घटनाओं, नीतियों और पहलूओं को भी समझना जरूरी होगा. इससे सभी बच्चों के अधिकारों को सुनिश्चित किया जाना संभव हो सके. उदाहरण के लिए2सितम्बर, 1990 को सयुंक्त राष्ट्र के बाल अधिकार समझौता पर विश्व के दो देशों (अमेरिका एवं सोमालिया) को छोडक़र सभी ने हस्ताक्षर किए तथा बच्चों के अधिकारों और संरक्षणों को लेकर पहल की. भारत ने 11 दिसम्बर, 1992 को इस समझौते पर हस्ताक्षर किए. बाल अधिकार समझौते में 18 साल की आयु तक के बच्चों के अधिकारों और संरक्षणों की बात कही गई है. जबकि भारत में0से 14 वर्ष तक की आयु के बच्चों को ही बच्चा मानकर उनके अधिकारो के संरक्षण के लिये कानूनी प्रावधान किये गये हैं. यही नहीं अलग-अलग अधिनियमों के मुताबिक बच्चों की उम्र भी बदलती जाती है. जैसे किशोर-न्याय अधिनियम, 2000 में 18 साल, बाल-श्रम अधिनियम, 1886 में 14 साल, बाल-विवाह अधिनियम में लड़के के लिए 21 साल और लड़की के लिए 18 साल की उम्र तय की गई है. खदानों में काम करने की उम्र 15 और वोट देने की उम्र 18 साल है. इसी तरह शिक्षा के अधिकार कानून में बच्चों की उम्र6से 14 साल रखी गई है. इससे6से कम और 14 से अधिक उम्र वालों के लिए शिक्षा का बुनियादी हक नहीं मिल सकेगा. इसी तरह भारत में बच्चों की उम्र को लेकर भी अलग-अलग परिभाषाएं हैं. इसी तरह विभिन्न विभागों और कार्यक्रमों में भी बच्चों की उम्र को लेकर उदासीनता दिखाई देती है. 14 साल तक के बच्चे ‘युवा-कल्याण’ मंत्रालय के अधीन रहते हैं. लेकिन 14 से 18 साल वाले बच्चे की सुरक्षा और विकास के सवाल पर चुप्पी साध ली जाती है. बच्चों के अधिकारों में प्रमुख रूप से चार अधिकार- जीने का अधिकार, विकास का अधिकार, सुरक्षा का अधिकार और विचारों की सहभागिता का अधिकार आते हैं.\nबच्चों को सुरक्षित माहौल देने के लिए ग्राम सभा की बैठकों में बच्चों के साथ बाल अधिकारों के बारे में अलग से चर्चा का सिलसिला शुरू किया जा सकता है. बच्चों को सुरक्षित माहौल देने के संबंध में उनका शोषण रोकने, उन्हें बाल मजदूरी से मुक्त रखने और हिंसा से बचाव करने जैसे मामले प्रमुख हैं. हर बच्चा स्कूल जाये, उसे अच्छा खाना मिले, बच्चा अपराधी न बने इसके लिये समुदायों द्वारा चाइल्ड लाईन भी अपनी अहम भूमिका निभा सकते हैं. इस दिशा में मध्य-प्रदेश के भोपाल में चाइल्ड लाईन 1098 को उदाहरण के तौर पर लिया जा सकता है. जिसके जरिए बीते 1 दशक में तकरीबन 1 लाख बच्चों की मदद की जा सकी है. इस तरह समुदायों के आपसी सहयोग से संचालित बाल अधिकारों के हनन की सूचना चाइल्ड लाईन पर दी जा सकती है. कानून में बच्चों को प्रताड़ित करने वालों में से किसी को भी नहीं छोड़ा गया है और परिवारजनों सहित सभी लोगों के लिए सजा का प्रावधान रखा गया है.\nपंचायतों में गठित समितियों को सशक्त बनाकर बाल अधिकारों का संरक्षण किया जा सकता है. इसके तहत कई महत्वपूर्ण बातों पर ध्यान देने की जरुरत है, जैसे बच्चे के पैदा होते ही उसके जन्म पंजीयन का अधिकार है जिसे गांवों में ग्राम पंचायतें पूरा करती हैं. विकलांग एवं परिवारविहीन बच्चों के भी अपने अधिकार हैं जिसे जिला स्तर पर गठित बाल कल्याण कमेटी के माध्यम से पूरा कराया जा सकता हैं वगैरह.\nसभी बच्चों खास तौर से बालिकाओं को शिक्षा दिलाने के लिए ग्रामीण परिवेश में भी जागरूकता लाने की जरूरत है. गैरबराबरी को बच्चियों की कमी नही बल्कि उनके खिलाफ मौजदू स्थितियों के तौर पर देखा जाना चाहिए. अगर लडक़ी है तो उसे ऐसा ही होने चाहिए, इस प्रकार की बातें उसके सुधार की राह में बाधाएं बनती हैं. इसके चलते समाज में कन्या भ्रूण हत्या, बाल दुर्व्यवहार और बाल विवाह जैसी समस्याएं पलती-बढ़तीं हैं. सामाजिक धारणा को समझने के साथ-साथ बच्चियों को बहन, बेटी, पत्नी या मां के दायरों से बाहर निकालने और उन्हें सामाजिक भागीदारिता के लिए प्रोत्साहित करने में मदद के तौर पर जाना जाए. समाज में जागरूकता आने के बावजूद अब भी लोग बेटी नहीं बेटे चाहते हैं जबकि क्राई के अध्ययनों में यह साफ् हुआ है कि लडकियां व्यक्तिगत और सामूहिक रूप में समाज की पुरानी परंपराओं को तोड़कर आगे बढ़ रही हैं और भेदभाव को स्वीकार नहीं कर रही हैं. वे मंजिल हासिल करने की दिशा में बढ़ने लगी हैं.\nप्रस्तुतकर्ता CRY के दोस्त पर 06:50 कोई टिप्पणी नहीं: इस संदेश के लिए लिंक\nलेबल: बाल-मजदूर, बाल-हक, शिक्षा, सुरक्षा\nसूरत बदलने की बदसूरत कवायद\nसूरत/ एक जमाने में विकास के लिए 'गरीबी हटाओ' एक घोषित नारा था. मगर आज आलम यह है कि विकास के रास्ते से 'गरीबों को हटाना' एक अघोषित एंजेडा बन चुका है. गुजरात के सूरत को देख कर यह समझा जा सकता है कि 'गरीबी की बजाय गरीबों को हटाने' का जो व्यंग्यात्मक मुहावरा था, वह आज किस तरह से गंभीर हकीकत में तब्दील हो चुका है.\nसैकड़ों झोपड़ियों को तोड़ जाने के क्रम में जब झोपड़पट्टी तोड़ने वाले जलाराम नगर के 40 वर्षीय लक्ष्मण चंद्राकार उर्फ संतोष की झोपड़ी को तोड़ने लगे तो उसने केरोसिन डालकर अपने आप को मौत के हवाले करना चाहा था. उसके बाद उसे एक एम्बुलेंस से न्यू सिविल हास्पिटल भेजा गया. वहां पहुंचते-पहुंचते उसके शरीर का 75 प्रतिशत हिस्सा जल गया. उधर डाक्टरों ने संतोष की हालत को बेहद गंभीर बताया और इधर सूरत महानगर पालिका ने शाम होते-होते ताप्ती नदी के किनारे से तीन बस्तियों के हजारों बच्चों, बूढ़ों और औरतों को खुली सड़क पर ला दिया था.\nफिलहाल सूरत के गरीबों को न तो साम्प्रदायिक दंगों का सामना करना पड़ रहा है और न ही बाढ़ या भूकंप जैसी प्राकृतिक आपदाओं का ही. अब उनके साथ जो कुछ घट रहा है, वह सूरत को जीरो स्लम बनाने की सरकारी कवायद का हिस्सा है.\nसूरत को जीरो स्लम बनाने के लिए सूरत की कुल 1 लाख से ज्यादा झोपड़ियों को तोड़ा जा रहा है. मगर सरकारी दस्तावेजों पर पुनर्वास के लिए केवल 42000 घर बनाए जाने का उल्लेख है. जाहिर है 58000 से ज्यादा झोपड़ियों का सवाल हवा में है. एक तरफ सालों से घरों को तोड़े जाने का सिलसिला थम नहीं रहा है और दूसरी तरफ इतना तक तय नहीं हो पा रहा है कि घर मिलेंगे भी तो किन्हें, कैसे, कहां और कब तक ?\nजबकि 2009 के पहले-पहले सूरत की सभी झोपड़ियों के परिवारों को नए घरों में स्थानांतरित करने का लक्ष्य रखा गया था. मगर उजाड़े गए लाखों रहवासियों के हिस्से में आज तक शहर की सीमारेखा से कोसों दूर कोसाठ या अन्य इलाकों में बसाए जाने का आश्वासन भर है. उनके लिए अगर कुछ और भी है तो प्रशासन द्वारा बमरोली और बेस्तान जैसे इलाकों में चले जाने जैसा सुझाव.\nयकीकन इनदिनों शहर की सूरत तेजी से बदल रही है और उसी के सामानांतर तबाही, कार्यवाही, जवाबदारी और राहत से जुड़े कई किस्से भी पनप रहे हैं.\nऐसे बनेगा जीरो स्लम\nयह किस्सा बरसात से थोड़े पहले का है. जब सूरत महापालिका ने अपने लक्ष्य का पीछा करते हुए सुभाषनगर, मैनानगर और उदना इलाके से 1650 झोपड़ियों को तोड़ा था. उस समय सूरत को झोपड़पट्टी रहित बनाने के मिशन ने 8500 से भी ज्यादा लोगों के सिरों से उनका छत छीना था. उसी के साथ क्योंकि तुलसीनगर और कल्याणनगर की एक सड़क व्यवस्था को भी ठिकाने पर लाना था, इसीलिए 5000 से ज्यादा गरीबों को ठिकाने लगाया गया था. इसके आगे सेंट्रल जोन की सड़क को भी 80 फीट चौड़ा करने के लिए 2500 से ज्यादा लोगों को शहर की खूबसूरती के नाम पर उजाड़ा गया था.\nउजाड़ने के बाद प्रशासन का दावा था कि शुरू में तो रहवासियों ने डेमोलेशन का बहुत विरोध किया मगर बाद में कोसाठ में बसाने की बात पर सब मान गए. जबकि यहां से उजाड़े गए रहवासियों का कहना था कि उन्हें डेमोलेशन की सूचना तक नहीं दी गई थी. डेमोलेशन की कार्रवाई को बड़ी निर्दयतापूर्वक पूरा किया गया और जिसके चलते उन्होंने प्रशासन का विरोध भी किया था.\nइसके बाद प्रशासन की तरफ से यह साफ हुआ है कि उसके अगले निशाने पर कौन-कौन सी बस्तियां रहेंगी. उसने स्लम डेमोलेशन का अपना लक्ष्य सामने रखा और उसे कुछ दिनों के भीतर पूरा कर लेने का ऐलान भी किया. कुछ दिनों के भीतर बापूनगर कालोनी के तकरीबन 2700 घरों में 15000 से भी ज्यादा लोगों को भी उजाड़ दिया गया.\nदूसरा किस्सा सर्दी के समय का है. जब सूरत महापालिका ने कार्यालय के समय यानी 10 से6बजे तक जेपी नगर, जलाराम नगर और इकबाल नगर से कुल 502 झोपड़ियों को तोड़ने का रिकार्ड दर्ज किया. पुलिस के भारी बंदोबस्त के बीचोंबीच तनावपूर्ण स्थिति को नियंत्रण में बनाए रखते हुए 4000 से ज्यादा रहवासियों से उनका पता-ठिकाना छीन लिया गया. कुल मिलाकर ताप्ती नदी के आजू-बाजू कई दशक पुरानी इन बस्तियों से 1700 से ज्यादा झोपड़ियों को साफ किया जाना था. अर्थात् 14000 से ज्यादा रहवासियों से उनका पता-ठिकाना छीना जाना था.\nजैसा कि महापालिका के बस्ती उन्नयन विभाग से सी वाय भट्ट ने भी जताया कि "नदी और खाड़ी के इर्द-गिर्द जमा झोपड़ियों को साफ करने के लिए डेमोलेशन की कार्रवाई जारी रहेगी." डेमोलेशन की यह कार्रवाई अगले रोज भी जारी रही. मगर सूरत के बाकी इलाकों को तोड़े जाने के अगले चरणों और उनकी तारीखों के सवालों पर एक बार फिर से खामोशी औड़ ली गई. आगे-आगे डेमोलेशन, उसके पीछे-पीछे महापालिका वाले नल, गटर के पाईप और बिजली के तार काटते रहे थे.\nसुबह-सुबह, कोई सूचना दिए बगैर, यकायक और पूरे दल-बल के साथ झुग्गी बस्तियों को नेस्तानाबूत करने की प्रशासनिक रणनीति को अब सूरत के रहवासी खूब जानते हैं. इन झोपड़ियों को साफ किए जाने के पहले पुलिस रात को ही उन सामाजिक कार्यकर्ताओं और विपक्षी नेताओं को हिरासत में ले लेती है, जो महानगर पालिका द्वारा गरीबों को शहर से हटाए जाने वाली मुहिम के विरोधी होते हैं.\nउस रोज भी जेपी नगर, जलाराम नगर और इकबाल नगर के रहवासी यह कहने लगे कि घर के बदले घर दिए बगैर हमारे घरों को कैसे उजाड़ा जा रहा है? मगर प्रशासन के लिए यह कोई नया सवाल नहीं था. उनका ध्यान तो झोपड़पट्टी तोड़ने के दौरान 'अधिकतम नुकसान पहुंचाने' के सिद्धांत पर टिका था.\nअंधियारा छाने के बहुत पहले ही बस्ती वालों के असंतोष ने आग पकड़ ली थी. देखते ही देखते एक भारी भीड़ पथराव करते हुए आगे बढ़ने लगी. हर एक के हाथों में उनके दुख, दर्द, उनकी आशंकाओं और हताशाओं से भरी भावनाओं में डूबे जनसैलाब के अलावा कुछ न था. इसके बाद मुस्तैद पुलिस वाले आगे आएं और उन्होंने बस्तियों की तरह उनके जनसैलाब को भी लाठीचार्ज के जरिए माटी में मिला दिया. उसके ऊपर से आंसू गैस के दो गोले भी छोड़े गए. ऐसे में जिनकी झोपड़ियां टूटी थीं, उनके लिए कम से कम 2000 रुपये का किराया चुका कर भाड़े का मकान लेना आसान नहीं था. उससे भी बड़ा सवाल तो यही था कि झोपड़पट्टी में रहने वालों को किराये पर मकान देगा कौन?\nसामाजिक कार्यकर्ता भरत भाई कंथारिया ने बताया "डेमोलेशन की ज्यादातर कार्यवाहियों मौसम के मिजाज को बिगड़ते हुए देखकर की जाती हैं. सारे झोपड़े एक साथ न तोड़कर, कभी 200 तो कभी 400 की संख्या में तोड़े जाते हैं, जिससे लोग संगठित न हो सकें. ऐसे हमले अचानक और बहुत जल्दी-जल्दी होते हैं. दीवाली का त्यौहार जब सिर पर होगा तो सरकारी नजरिए से वह डेमोलेशन के लिए आदर्श समय होगा."\nकारपोरेट की वल्ले-वल्ले\nटेम्स नदी से लगे लंदन वाली तस्वीर के हू-ब-हू सूरत को लंदन जैसा बनाने की गति अपने चरम पर है. इसलिए ताप्ती के किनारे से हजारों झापड़ियों को साफ किए जाने की गति अपने चरम पर है. सूरत में स्लम एरिया हटाने के लिए केन्द्र की यूपीए और राज्य की भाजपा सरकार ने मिलकर 2157 करोड़ की रणनीति बना ली है. वहीं सूरत महापालिका का काम जमीनें खाली करवाना और बिल्डरों को सस्ते दामों में बेचना रह गया है.\nकतारगाम इलाके का यह वाकया शहर के नक्शे से न केवल गायब हो जाने का बल्कि व्यवस्था के गायब हो जाने का वाकया भी है.\nचंद्रकांत भाई रोज की तरह शाम को काम पर लौटे तो पूरी बस्ती को ही लापता देखा. जब उन्होंने पता किया कि पता चला कि बस्ती के बहुत सारे लोग शहर से बाहर कोसाठ नाम की एक जगह पर पहुंच गए हैं. तब अपने घरवालों से मिलने के लिए उन्हें रिक्शा करके फौरन कोसाठ जाना पड़ा.\nजून 2004 में बस्ती के 155 घरवाले कारपोरेट के मुनाफे की भेट चढ़ाए गए थे. यहां की2एकड़ जमीन पर कभी 250 घरों की 2000 आबादी बसती थी. 90 साल पुरानी इस बस्ती की जमीन ने करोड़ों का भाव पार किया तो यहां के असली मालिकों को सस्ते घरों समेत उखाड़ फेंका गया. गायत्री बेन ने बताया "न सूचना दी, न सुनवाई की. वैसे भनक लग गई थी कि वहां सुन्दर तालाब बनेगा. हमारी जगह पिकनिक वाली जगह में बदलेगी. पार्किंग और गार्डन को जगह मिलेगी. सुबह-शाम टहलने वालों का 'स्पेशल रुट' बनेगा. बिल्डरों की दुकानें खुलेंगी. बस्ती की बजाय बाजार खुलेगा. आप तो वहीं से आ रहे हैं तो आप ही देखिए हमारी बातें कितनी सच साबित हुईं."\nशहरों में विकास के नाम पर झोपड़ियां टूटने की खबर अब नई नहीं लगती. मगर कारपोरेट के नाम पर झोपड़ियां टूटने का किस्सा शायद आप पहली बार सुन रहे होंगे. सूरत में जगमगाता मिलेनियम मार्केट एक उदाहरण भर है. मिलेनियम मार्केट, साऊथ-वेस्ट में कोहली खाड़ी से लगा है. वैसे2एकड़ से ज्यादा जमीन पर फैले इस टेक्स्टाईल मार्केट का पता कोई भी बता देगा. मगर उनमें से कुछेक ही यह जानते हैं कि 1999 के पहले तक यहां कोई 800 झोपड़ियों का वजूद था.अब तो लगता भी नहीं कि यहां कभी 5000 से ज्यादा की बस्ती थी.5000 आबादी को यहां से साफ करके शहर से 25 कलोमीटर दूर बेस्तान में ठिकाने लगा दिया गया था.\nमालम भाई बंजारा बताते हैं कि "हमारा बीता कल कोई सोने जैसा नहीं था. मगर इतना काला भी नहीं था. तब हमारे सस्ते झोपड़े चांदी की जमीन पर जो खड़े थे." उन्होंने चका भाई को देखते हुए कहा "आज मेलेनियम मार्केट की जमीन 100 करोड़ रूपए की तो होगी चका भाई?"\nचका भाई फूट पड़े "हम झोपड़पट्टी के करोड़पतियों को 1 रूपए दिए बगैर वहां से खदेड़ा गया था. ऊपर से घर-सामान टूटने का जो नुकसान झेला, उसका हिसाब तो जोड़ा भी नहीं कभी." अन्याय की ईबारत इसके बाद भी नहीं रूकी- लंबे इंतजार के बाद मकान दिए भी तो 55000 के लोन पर. और मकानों का साईज निकला- 10 गुणा 12 वर्ग फीट.\nराहत के सवाल पर\n21 फरवरी 2009 को नरेन्द्र मोदी सूरत के कोसाठ आने वाले थे. मकसद था कि कोसाठ में जो 30000 मकान बन रहे हैं उनमें से 3700 परिवारों को मकान सौंपे जाए. मगर 20 फरवरी तक यह तय नहीं हो पाया कि किस झोपड़े को यहां शिफ्ट किया जाए. कार्यक्रम तो फेल होना ही था. मगर अहम बात यह है कि आज की तारीख तक उन हजारों झोपड़ों के नाम तक तय नहीं हो सके हैं.\nसूरत महापालिका के कायदे में झोपड़पट्टी में कुल बजट का 10 प्रतिशत खर्च करना लिखा है. मगर सामाजिक कार्यकर्ता भरत भाई कंथारिया ने बताया कि "इस बार यह हिस्सा पुनर्वास के खाते में डाल देने से बुनियादी चीजों में कटौती हुई है. मतलब पुनर्वास पर अलग से पैसा खर्च करने की बजाय गरीबों के हिस्से का पैसा गरीबों को ही बांट दिया गया है."\n2005-06 में सूरत की 407 झोपड़पट्टियों को हटाने के लिए बायोमेट्रिक सर्वे हुआ. उसके मुताबिक पुनर्वास के लिए जो मकान बनेगा उसमें से कुल खर्च का 50 प्रतिशत केन्द्र सरकार, 25 प्रतिशत राज्य सरकार, बाकी के 25 प्रतिशत में से जिसको मकान मिलेगा वह और सूरत महापालिका आपस में डील करेगी. अगर यह डील कामयाब रही तो भी मकान के मालिक को5साल तक मकान के दस्तावेज नहीं मिलेंगे. मतलब यह कि किसी के हिस्से में मकान आया भी तो वह मुफ्त में और बाईज्जत तो नहीं आने वाला.\n2007 को ताप्ती नदी की धार को रोकने के लिए जब एक दीवार बनी तो इसके घेरे में सुभाषनगर की तकरीबन 800 झोपड़ियां भी आ गईं. यह दीवार सिंचाई विभाग ने खड़ी की थी इसलिए झोपड़ियां भी उसी ने तोड़ी. मगर तोड़ने का नोटिस कलेक्ट्रर ने भेजा. सूरत महापालिका के बड़े गेट पर मौजूद कन्हैया भाई बंजारा ने बताया "जब हम पुनर्वास की मांग लेकर सिंचाई-विभाग के पास गए तो बाबू लोग बोले पुनर्वास का काम हमारे दायरे में नहीं आता, कलेक्ट्रर साब शायद कुछ बता पाएं. कलेक्ट्रर साब के पास गए तो वह बोले कि मैं तो केवल मोनीटिरिंग करता हूं, सूरत महापालिका कुछ बताएगा. सूरत महापालिका ने कहा कि तोड़-फोड़ तो सिंचाई विभाग और कलेक्ट्रर की तरफ से हुआ, हम क्या बताएं? मगर जब जनता के स्वर ऊंचे हुए तो बायोमेट्रिक सर्वे करा लिया गया. इसमें भी गजब पालिटिक्स हुई. नतीजा यह है कि दर्जनों नए नाम जुड़ गए और पुराने नाम छूट गए." कन्हैया भाई बंजारा उन्हीं में से अब एक छूटा हुआ नाम बन चुके है.\nसूरत के लोगों में बहु-विस्थापन की दहशत भी बढ़ रही है. जैसे कि आज मीठी खाड़ी की जिन झोपड़ियों को उखाड़ा जा रहा है, उनमें से कई ऐसी हैं जिन्हें 25 साल पहले उमरबाड़ा से उखाड़ा गया था. अन्तर बस इतना भर है कि पहले सड़क चौड़ी करने के नाम पर उखाड़ा गया था और अब फ्लाईओवर बनाने के नाम पर उखाड़ा जा रहा है.\nकोसाठ, विस्थापितों की जगह से 15 से 25 किलोमीटर दूर, शहर के उत्तरी तरफ का आऊटसाइडेड और नक्शे के हिसाब से बाढ़ प्रभावित इलाका है. कौशिक भाई ने बताया "यहां बसाए जाने का विरोध सुनकर महापालिका का अफसर बड़े ठण्डे दिमाग से बोला कि तुम्हें बस्ती बनाने की बजाय ऊंची मंजिलों में रहना चाहिए. बारिश का पानी भरे भी तो दूसरी, नहीं तो तीसरी मंजिल में चढ़ जाना."\nतारीखें गवाह हैं कि 2004 की बाढ़ से सूरत के 30000 लोग प्रभावित हुए थे. तब उन्हें न मंजिल नसीब हुई, न जमीन. एक साल बाद महापालिका से जगह यानी 12 गुणा 35 वर्ग फीट प्रति2लाख के बदले जगह माटी के दाम जैसी तो मिली लेकिन घर के बदले घर नहीं. न ही तोड़े गए लाखों के घरों और हजारों की गृहस्थियों का मुआवजा. एक साथ इनसे बिजली, पानी, नालियां, टायलेट, रास्ते, मैदान, बाजार, आंगनबाड़ी, स्कूल, राशनकार्ड, वोटरलिस्ट के नाम ऐसे छूटे कि अभी तक नहीं लौटे. उनके बगैर भी काम चल जाता, जब काम की छूट गए तो जिंदगी कैसे चले?\nकाम और कर्ज का रोना है\n"जमीन, घर, गृहस्थी का नुकसान तो सबने देखा. मगर सबसे ज्यादा नुकसान तो बेकारी से हुआ." सूरज महापात्र यह सब बोलते हुये उदासी में डूब जाते हैं.\nकोसाठ में उनकी तरह ही दर्जन भर औरत-मर्द अपने-अपने ठिकानों के बाहर खाली बैठते हैं. बातों ही बातों में मालूम पड़ा कि पहले इन्हें कतारगाम इण्डस्ट्रियल एरिया के पावरलूम्स में दिहाड़ी मजदूरी मिल जाती थी. एक दिन में 150 और महीने भर में 3500 से 4000 रूपए तो बनते ही थे. कुछ लोग मजदूरों की छोटी-छोटी जरूरतों जैसे चाय, नाश्ता या खाने-पीने के धंधों से जुड़े थे. औरतें घरेलू काम के लिए आसपास की सोसाइटियों में जातीं और महीने भर में 600 रूपए कमाती थीं. इस तरह हर घर का हाल-चाल बहुत अच्छा तो नहीं था मगर फिर भी चल तो रहा था. यहां आकर तो इनकी दुनिया ठहर ही चुकी है.\nअज्जू मियां ने कहा "कतारगाम आओ-जाओ तो 40 रूपए अकेले आटो के. इसके बाद मजदूरी न मिले तो आफत. तब कारखानों के आसपास थे तो मजदूरी मिलती ही थी. अब आसपास के दूसरे लोगों को ही रख लेते हैं." यही हाल औरतों का है. घरों में काम करने से 600 रूपए मिलेगा उससे दोगुना 1200 रूपए तो अब भाड़े में जाएगा.\nरक्षा बेन कहती हैं "मालकिनों से जरूरत की चीजें और उधार के पैसे तो मिलते थे. यहां तो ऊंचे ब्याज-दर पर पैसे उठाने पड़ते हैं." महीना भर पहले ही हेमंत भाई की बीबी टीबी के चलते खत्म हुईं. उन्होंने ईलाज के लिए 12 रूपए/महीने के हिसाब से 10,000 उठाए थे. एक तो आमदनी नहीं और ऊपर से कर्ज का बढ़ता बोझ. यहां हर एक कम से कम 25,000 रूपए का कर्जदार तो बना ही रहता है. इनमें से ज्यादातर ने घर बनाने के लिए कर्ज लिया था. जिसका ब्याज अब तक नहीं छूट रहा है.\nराजेश भाई रिक्शा चलाते हैं. उन्होंने अधूरे खड़े घरों का इतिहास बताने के लिए4साल पुरानी बात छेड़ी "तब 29 दिनों तक तो ऐसे ही पड़े रहे. बीच में जोर की बारिश हुई तो सबने चंदा करके यहां एक टेंट लगवाया. कईयों ने अपने टूटे घरों की लकड़ी, पन्नी और बांस से अस्थायी घर बनाए, जो भारी बाढ़ में बह गए. मेरी 90 साल की नानी और एक पैर से कमजोर मौसी ने जो तकलीफ झेली उसे कैसे सुनाऊं और बीबी टीबी की मरीज थी, उसे बच्ची को लेकर मायके जाना पड़ा."\nयहां कच्चे-पक्के आशियाने एक बार बनने के बाद खड़े नहीं रहते. हर साल की बाढ़ से टूटते, फूटते, गिरते या बहते ही हैं. इस तरह मानसून के साथ आशियाने बनाने और सामान खरीदने की जद्दोजहद जारी रहती है. इस साल भी भारी बूंदों के साथ तबाही के बादल बरसने लगे हैं.\nयह एसएमसी का राज है भाई\nसूरत महापालिका प्रशासन तरीके को टीना बेन के किस्से से समझते हैं. 1992 को टीना बेन 14 साल की थी, तब उन्हें घर के सामने खड़ा करके एक स्लेट पर उनका नाम और उनके परिवार वालों का नाम लिखवाकर फोटो ले लिया गया. 2005 को यानी ठीक 12 साल बाद जब वह दो बच्चों की मां बनी तो भी उन्हें 1992 की फोटो के हिसाब से घर का मुआवजा दिया गया. समय के इतने बड़े अंतराल में घर तो क्या शहर की पूरी दुनिया ही बदल जाती है. मगर नहीं बदलती है तो सूरत महापालिका की मानसिकता.\nकतारगाम में किसी का घर 30 तो किसी का 60 फीट की जगह पर था. मगर कोसाठ में सभी को 12 गुणा 35 वर्ग फीट के फार्मूले से जगह बांटी गई. अब आप ही बताइए 12 गुणा 35 वर्ग फीट में कोई क्या बनाएगा, जो बनेगा उसे चाहे तो किचन कह लीजिएगा, नहीं तो टायलेट, बाथरूम, बेडरूम, हाल या गेलरी, कुछ भी कह लीजिए.\nऐसी बस्तियों में लम्बे समय से काम करने वाले अल्फ्रेड भाई ने बताया "महापालिका जिन मकानों को तोड़ने की ठान लेती है उनसे टैक्स वसूलना बंद कर देती है. जिससे टैक्स नहीं लिया जाता वह डर जाता है कि अगला नम्बर उसका भी हो सकता है."\nकायदे, वायदे और हकीकत\nसामाजिक कार्यकर्ता भरत भाई कंथारिया से यह मालूम हुआ कि इस दौरान संयुक्त राष्ट्र की गाईडलाईन निभानी जरूरी थी. मगर सूरत में डेमोलेशन के पहले और बाद में मानव-अधिकारों का खुला उल्लंघन आम बात हो चुकी है. जिन्हें उखाड़ना था, उनके साथ बैठकर पुनर्वास और राहत की बातें की जानी थीं.\nगाईडलाईन कहती है कि विकलांग, बुजुर्ग और एसटी-एससी को उनके रोजगार के मुताबिक और पुराने झोपड़े के पास ही बसाया जाए. पीड़ित आदमी को पहले पुनर्वास वाली जगह दिखाई जाए. इसके बाद अगर वह मांग करता है तो उसे अदालत में जाने का हक भी है. इसके लिए कम से कम 90 दिनों का समय भी दिया जाए. मगर सूरत महापालिका ने तो एक भी कायदा नहीं निभाया.\nजैसा कि सब जानते हैं महात्मा गांधी को 'कालेपन' की वजह से एक रात दक्षिण-अफ्रीका में चलती ट्रेन से फेंका गया था. उन्हीं महात्मा को अपना बताने वाले गुजरात के सूरत में हजारों भारतीयों को 'झोपड़पट्टी वाला' होने की वजह से 25 किलोमीटर दूर फेंका गया है. 120 साल पहले हुए अन्याय का किस्सा यहां का इतिहास नहीं वर्तमान और शायद भविष्य भी है.\nराजीवनगर झोपड़पट्टी के लोग कहते हैं कि सूरत महापालिका के अफसरों की जिद के आगे सभी नतमस्तक हैं. असल में महापालिका ने इनके लिए फ्लेट बनवाएं और अब यही लोग कागजों की भूल-भुलैया में गोते खा रहे हैं. आमतौर पर ऐसी बस्तियों के लोग नहीं जानते कि एक दिन उनके घर टूटेंगे. एक दिन उनसे यहां रहने के सबूत मांगे जाएंगे. इसलिए वह कागजों को इकट्ठा नहीं कर पाते. ऐसी बस्तियों के लोग किस कागज के टुकड़े का मतलब नहीं जानते. अफसरों को जो कागज चाहिए उनमें से कुछ कागज यहां के ज्यादातर रहवासियों के पास नहीं हैं. यह रहवासी अफसरों को अपनी झुग्गी दिखाना चाहते हैं. इसके बावजूद कई लोगों को अपने झोपड़ियों का हक नहीं मिल पा रहा है. कुलमिलाकर पूरी योजना आफिस-आफिस के खेल में उलझ चुकी है.\nराजीवनगर के 1200 में से सिर्फ 94 परिवार ही रहने के सबूत दिखा सकते हैं. इसलिए 1106 परिवार कोसाठ में बने फ्लेट का सपना नहीं देख सकते. यहां के रहवासियों का आरोप है कि फ्लेट आंवटन से जुड़े सर्वेक्षणों में भारी अनियमितताएं हुई हैं. कुछ बस्तियों में तीन-तीन बार सर्वेक्षण हुए हैं. कुछ बस्तियों में मुश्किल से एक बार. राजीवनगर में ज्यादातर बाहर से आए मजदूर हैं. यह सूरत में 6-8 महीनों के लिए काम करते हैं. इसके बाद यह अपने गांवों को लौट जाते हैं. इनमें से कई 15-20 सालों से यही रहते हैं. बस्ती के ऐसे ही रहवासी संतोष ठाकुर ने बताया ‘‘बिजली, पानी और संपत्ति के बिल तो मकान-मालिक के पास होते हैं. हमें स्थानीय निकायों से एक सर्टिफिकेट मिलता है. मगर अफसर उसे सबूत ही नहीं मानते. कहते हैं कोई दूसरा कागज लाओ." इसी बस्ती के रहवासी रंजन तिवारी ने बताया "हमें हमेशा काम नहीं मिलता. इसलिए काम की तलाश में सुबह जल्दी निकलना होता है. सर्वे ऐसे समय हुआ जब हम बस्ती से दूर थे. हमें कुछ मालूम ही नहीं था. इसलिए हमारे नाम सर्वे से नहीं जुड़ सके."\nनगर-निगम के डिप्टी कमिशनर महेश सिंह के अनुसार "झुग्गीवासियों को फ्लेट आवंटित करने के लिए एक कमेटी बनी हुई है. अगर किसी को लगता है कि उसके सबूत जायज हैं तो कमेटी के पास जाए."\nनगर-निगम में स्लम अप-ग्रेडेशन सेल के मुखिया मानते रहे हैं कि सर्वें में कई किरायेदारों के नाम छूट गए हैं. उनकी जगह मकान-मालिकों के नाम जुड़ गए हैं. मगर यह मुद्दा तो उसी समय उठाना चाहिए था.\nस्लम अप-ग्रेडेशन सेल किसी भी गड़बड़ी को रोकने के लिए दो तरह से सर्वे करता है. पहला सर्वे लोकेशेन के आधार पर होता है और दूसरा नामांकन के आधार पर. इसलिए स्लम अप-ग्रेडेशन सेल यह मानता है कि अगर लोकेशन वाली सूची से किराएदार का नाम है. साथ ही उसके पास 2005 के पहले से रहने का सबूत भी है तो उसे फ्लेट मिल जाएगा. अब यह किराएदार की जिम्मेदारी है कि वह कहीं से सबूत लाए.\nबस्ती के सेवाजी केवट ने कहा "मैंने 8 महीने पहले फ्लेट के लिए आवेदन भरा था. मगर अफसरों ने अभी तक चुप्पी साध रखी है. उन्होंने यह नहीं बताया कि मैं फ्लेट के योग्य हूं या नहीं हूं और नहीं हूं तो क्यों ? मैंने पार्षद को भी अपने निवास का सर्टिफिकेट और एप्लीकेशन दिया है. लेकिन मुझसे और कागजातों की मांग की जा रही है. वैसे मेरा नाम बायोमेट्रिक सर्वे से भी जुड़ा है. मगर सरकार के ही अलग-अलग सर्वे एक-दूसरे से मेल नहीं खा रहे हैं."\nसवाल महज घर का नहीं है\nयूं तो घर का मतलब रहने की एक जगह से होना चाहिए. मगर बाजार में बदलते शहरों के लिए वह प्रापर्टी भर है. सूरत भी इसी दौर से गुजर रहा है. यहां भी 40 प्रतिशत आबादी के विकास के लिए 60 प्रतिशत आबादी को नजरअंदाज किया जा रहा है. यहां भी पहले घर तोड़ो, फिर घर बनाओ की बात हो रही है. जबकि पहले घर बनाओ फिर घर तोड़ो की बात होनी चाहिए. दूसरी बात बस्ती के बदले बस्ती देने की है. घर के आजू-बाजू रास्ते, बत्ती, बालबाड़ी, नल और नालियों से जुड़कर एक बस्ती बनती है. उन्हें खोकर सिर्फ घर पाना नुकसानदायक है. इसलिए घर के आसपास की सुविधाओं का हक भी देना होगा.\nसूरत की तरह हर शहर को जीरो स्लम बनाने का मतलब भी समझना होगा. सरकार मजदूरों से उनकी बस्तियां उजाड़ कर उन्हें बहुमंजिला इमारतों में भेजना चाहती है. इसका मतलब यह हुआ कि वह उन्हें घर के बदले घर दे रही है. मगर जमीन के बदले जमीन नहीं. वह गरीबों से छीनी इन सारी जमीनों को बिल्डरों में बांट देगी. मतलब यह कि गरीबों को फ्लेट उनकी जमीनों के बदले मिल सकता है. मतलब यह कि गरीबों को मिलने वाला फ्लेट मुफ्त का नहीं होगा. मगर बिल्डरों को तो मुफ्त में जमीन मिल जाएगी. यही वजह है कि बिल्डर केवल फ्लेट बनाने पर जोर ही देते हैं. उनके दिल और दिमाग में बालबाड़ी या स्कूल बनाने का ख्याल नहीं आता. जाहिर है खेल केवल मुनाफा कमाने भर का रह गया है.\nशहर के विकास में शहरवासियों को बराबरी का हिस्सा मिलना जरूरी है. इससे नगर-निगम को शहर की समस्याएं सुलझाने में मदद मिलेगी. मगर ऐसा नहीं चलता. दूसरी तरफ शहरी इलाकों में नागरिक संगठनों का सीमित दायरा है. शहर के गरीबों की भागीदारी को उनकी आर्थिक स्थिति के कारण रोका जा रहा है. विकास में सबका हिस्सा नहीं मिलने से गरीबी का फासला बढ़ेगा. एक तरफ गरीबी हटाने की बजाय गरीबों की बस्तियां तोड़ी जा रही हैं. दूसरी तरफ उन्हें नुकसान के अनुपात में बहुत कम राहत मिल पा रही है. तीसरी तरफ मिलने वाली ऐसी राहतों को कागजी औपचारिकताओं में उलझाया जा रहा है. कुल मिलाकर चौतरफा उलझे सूरतवासियों को उम्मीद की कोई सूरत नजर नहीं आती है. आज यह घर से निकलकर काम पर जाते है. कल यह काम से लौटकर कहां जाएंगे?\nक्या बदलेगी शहर की सूरत\nएक सूरत को दो सूरतों में बांटा जा रहा है. शहर के भीतरी हिस्से में अमीरी के लिए साफ-सुथरा, व्यवस्थित और महंगी कारों से दौड़ता सूरत होगा. शहर के बाहरी हिस्से में अपनी रोजमर्रा की जरूरतों के लिए रात-दिन लड़ने वाले गरीबों का सूरत. जहां न लोग सुरक्षित हैं और न ही उनके काम या रहने के स्थान वगैरह. जाहिर है एक सूरत में अमीरी और गरीबी के फासले को कम करने की बात तो दूर दोनों को एक-दूसरे से बहुत दूर-दूर किया जा रहा है. पहला हिस्सा दूसरी हिस्से की मेहनत के जरिए शहर के बाजार से मुनाफा तो चाहता है. मगर बदले में उसका श्रेय और जायज पैसा नहीं देना चाहता है.\nअब तक तो एक शहर का मतलब उसकी पूरी आबादी से लगाया जाता रहा है. मगर सूरत में एक छोटे तबके की तरक्की को शहर की तरक्की माना जाने लगा है और शहर का बड़ा तबका ऐसी तरक्की से तबाह हो रहा है. दरअसल इस तबके से भी तरक्की के मायने जानने थे. एक शहर को लंदन बनाने जैसी बातों की बजाय तरक्की में सबका और सबको हिस्सा देने और अमीरी-गरीबी के बीच बढ़ती खाई को भरे जाने जैसे प्रयास होने थे. मगर नागरिक सुविधाएं मुहैया कराने की जवाबदारी लेने वाली सरकार खुद को पीछे और निजी ताकतों को आगे कर रही है.\nजबकि कई तजुर्बों से यह साफ हो रहा है कि निजी ताकतों का काम व्यवस्था में सुधार की आड़ में बाजार तैयार करना है. बाजार नागरिकों से नहीं उपभोक्ताओं से चलता है. जबकि गरीबों के पास अपनी उलझनों को सुलझाने के लिए न तो अधिक पैसा होता है और न ही कागजी औपचारिकताओं को निपटाने की समझ.\nशहर के लिए तरक्की की संरचनाएं आम आदमी की भागीदारी से नहीं बन रही हैं और नागरिकों के संवाद और विरोध को रोका जा रहा है. 74वें संविधान संशोधन में विकेन्द्रीकरण और जनभागीदारिता का जिक्र हुआ है. इसके लिए वार्ड-सभा और क्षेत्रीय-सभाओं का उल्लेख भी मिलता है. लेकिन इसका सच देखना हो तो सूरत की सूरत देख लें.\nप्रस्तुतकर्ता CRY के दोस्त पर 05:10 1 टिप्पणी: इस संदेश के लिए लिंक\nलेबल: खबर, प्राइवेट सेक्टर, विकास, शहरी विस्थापन\nखेलने कूदने के दिनों में कोई बच्चा अगर मजदूरी करने को मजबूर हो जाए तो.. और हमारे सामने तो बाल मजदूरी की मजबूरी गांवों से लेकर शहरों और महानगरों में एक मकड़जाल के जैसी फैल रही है. जबकि बाल मजदूरी से परिवारों को आमदनी के स्रोतों का केवल एक रेशा ही मिलता है जिसके लिए गरीब अपने बच्‍चों के भविष्‍य को इस गर्त में झोंक देते है. इसलिए 'क्राई' बाल मजदूरी से निपटने के लिए उसकी जड़ों में जाने और बच्‍चों में स्‍वास्‍थ्‍य, सुरक्षा, शिक्षा, पोषण प्रदान करने को लेकर बीते 30 सालों से कोशिशें करता रहा है.\nजैसा कि आप सब जानते हैं कि बाल मजदूरी मानवाधिकारों का घनघोर हनन है और मानवाधिकारों के तहत शारीरिक, मानसिक से लेकर सामाजिक विकास तक का अवसर पाने का अधिकार हर बच्चे को दिया गया है. मगर यह जानकर और अचरज होता है कि खनन उद्योग, निर्माण उद्योगों के साथ-साथ्‍ा कृषि क्षेत्र भी ऐसा क्षेत्र है, जहां बड़ी संख्या में बच्‍चे मजदूरी करते हुए देखे जाते हैं. इन बच्‍चों को पगार के रूप में मेहनताना भी आधा या उससे भी कम दिया जाता है. ऐसा नहीं है कि बाल मजदूरी के निराकरण के लिए सरकारें चिन्तित न हों, मगर यह चिन्‍ता समाधान में कितनी सहयोगी साबित हुई है, यह मूल्‍याकंन का सवाल बना हुआ है.\nलेबल: खबर, बाल-मजदूर, बाल-हक\nबच्चों का लापतागंज\nदेश में एक बार फिर से बच्चों के गायब होने की घटनाएं सामने आ रही हैं. सामने आ रहीं घटनाओं के आधार पर गौर किया जाए तो बड़े शहरो में स्थिति ज्यादा भयावह है. गैर-सरकारी संस्थाओं का अनुमान है कि भारत में हर साल 45000 बच्चे गायब हो रहे हैं. 2007 में राष्ट्रीय मानवाधिकार आयोग ने अपनी रिपोर्ट में कहा था कि देश में सबसे अधिक बच्चे झारखंड, छत्तीसगढ़, आध्र प्रदेश, बिहार और उड़ीसा से गायब हो रहे हैं.\n2001 की जनगणना के आकड़ों के जोड़-घटाने में 7.2 करोड़ बच्चे लापता पाए गए हैं. एक आकड़े के मुताबिक 8.5 करोड़ बच्चे स्कूल नहीं जाते. दूसरे आकड़े में5से 14 साल के 1.3 करोड़ बच्चे मजदूर हैं. अगर 8.5 करोड़ में से 1.3 करोड़ घटा दें तो 7.2 करोड़ बचते हैं. यह उन बच्चों की संख्या है, जो न छात्र हैं, न ही मजदूर. तो फिर यह क्या हैं, कहां हैं और कैसे हैं? इसका हिसाब भी किसी किताब या रिकार्ड में दर्ज नहीं मिलता है. इस 7.2 करोड़ के आकड़े में 14 से 18 साल तक के बच्चे नहीं जोड़े गए हैं. अगर इन्हें भी जोड़ दें तो देश के बच्चों की हालत और भी बदतर नजर आएगी.\nभारत में बच्चों की उम्र को लेकर अलग-अलग परिभाषाएं हैं. संयुक्त राष्ट्र के चार्टर में बच्चों की उम्र0से 18 साल रखी गई है. भारत में बच्चों के उम्र की सीमा 14 साल ही है. मगर अलग-अलग अधिनियमों के मुताबिक बच्चों की उम्र बदलती जाती है. जैसे किशोर-न्याय अधिनियम, 2000 में अधिकतम 18 साल, बाल-श्रम अधिनियम, 1886 में अधिकतम 14 साल, बाल-विवाह अधिनियम में लड़के के लिए न्यूनतम 21 साल और लड़की के लिए न्यूनतम 18 साल की उम्र तय की गई है. खदानों में काम करने की उम्र 15 और वोट देने की न्यूनतम उम्र 18 साल रखी गई है. इसी तरह शिक्षा के अधिकार कानून में बच्चों की उम्र6से 14 साल रखी गई है.\nइस तथ्य को 2001 की जनगणना के उस आकड़े से जोड़कर देखना चाहिए, जिसमें5साल से कम उम्र के6लाख बच्चे घरेलू कामकाज में उलझे हुए हैं. कानून के ऐसे भेदभाव से अशिक्षा और बाल मजदूरी की समस्याएं उलझती जाती हैं. सरकारी नीति और योजनाओं में भी बच्चों की उम्र को लेकर उदासीनता दिखाई देती है. 14 साल तक के बच्चे युवा-कल्याण मंत्रालय के अधीन रहते हैं. मगर 14 से 18 साल वाले बच्चे की सुरक्षा और विकास के सवाल पर चुप्पी साध ली जाती है. किशोर बच्चों की हालत भी बहुत खराब है. 2001 की जनगणना में किशोर बच्चों की संख्या 22 करोड़ 50 लाख है. यह कुल जनसंख्या का 22 प्रतिशत हिस्सा है. इसमें भी 53 प्रतिशत लड़के और 47 प्रतिशत लड़किया हैं. यह सिर्फ संख्या का अंतर नहीं है, असमानता और लैंगिक-भेदभाव का भी अंतर है.\n2001 की जनगणना में0से5साल की उम्र वालों का लिंग-अनुपात 100-879 है, जबकि 15 से 19 साल वालों में यह 1000-858 है. जिस उम्र में लिंग-अनुपात सबसे खराब है, उसके लिए अलग से कोई रणनीति बननी थी. मगर हमारे देश में उम्र की जरूरत और समस्याओं को अनदेखा किया जा रहा है. बात साफ है कि बच्चियां जैसे-जैसे किशोरिया बन रही हैं, उनकी हालत बद से बदतर हो रही है. देखा जाए तो बालिका शिशु बाल-विभाग, महिला व बाल-विकास के अधीन आता है, मगर एक किशोरी न तो बच्ची है न ही औरत. इसलिए इसके लिए कोई विभाग या मंत्रालय जिम्मेदार नहीं होता. इसलिए देश की किशोरियों को सबसे ज्यादा उपेक्षा सहनी पड़ रही है.\nऐसा नहीं है कि बच्चों के गुम होने जैसी समस्या से अकेले भारत ही जूझ रहा है. दुनिया के विकासशील देशों से लेकर विकसित देशों से भी हर साल लाखों की संख्या में बच्चे गायब हो रहे हैं. ब्रिटेन में हर साल करीब 13000 बच्चों के लापता होने की घटनाएं सामने आईं हैं. चीन में 2000 में हुई जनगणना के दौरान बीते 10 सालों में 3.7 करोड़ बच्चे गायब पाए गए. अफ्रीकी देशों की हालत भी इससे अलग नहीं है. रिकार्ड बताते हैं कि बेल्जियम में हर साल 2928 और रोमानिया में 2354 बच्चे गायब होते हैं. जबकि फ्रांस में सालाना 706 बच्चे गायब हो जाते हैं. अमेरिकी बच्चे भी इससे अछूते नहीं हैं और अमेरिकी सरकार की एक रिपोर्ट के मुताबिक 2007 में यहां 4802 बच्चों के गायब होने की सूचना पुलिस को थी. यहां कई हाई प्रोफाइल बच्चे भी गायब हुए और सालों बाद भी उनका कोई अता-पता नहीं चला. बच्चों के गायब होने के ये सारे आंकड़े पुलिस द्वारा दिए जाते हैं. मगर ज्यादातर मामलों को पुलिस दर्ज ही नहीं करती या उन तक पहुंचती ही नहीं है.\nऐसे में सवाल सिर्फ यह नहीं है कि बच्चे गायब हो रहे है बल्कि सवाल यह भी है कि बच्चे कहां जा रहे हैं ? रिकार्ड बताते हैं कि ज्यादातर गायब हुए बच्चों से या तो मजदूरी कराई जाती है या उन्हें सेक्स वर्कर बना दिया जाता है. बड़े शहरों के भीतर खेलने-कूदने की उम्र वाले बच्चों को बड़ी संख्या में भीख मांगने के लिए भी मजबूर किया जा रहा है.\nअंतरराष्ट्रीय श्रम संगठन भले ही जून 1999 से ही बाल श्रम को खत्म करने के लिए कमर कस चुका हो मगर अब भी करोड़ों बच्चे जीविका चलाने के लिए बाल मजदूरी कर कर रहे हैं. भारत में दुनिया भर के मुकाबले सबसे ज्यादा बाल श्रमिक हैं. देश में5से 14 साल के तकरीबन 1 करोड़ बच्चे घातक और जानलेवा पेशे में लगे हुए हैं. 12 जून को बाल श्रम के खिलाफ विश्व दिवस मनाया गया. संयुक्त राष्ट्र अंतरराष्ट्रीय श्रम संगठन ने अपनी रिपोर्ट में माना है कि 1999 से आर्थिक गतिविधियों में लिप्त बच्चों की संख्या भले ही घटी हो मगर अब भी5से 14 साल के 16.5 करोड़ बच्चे मजदूर हैं. इनमें से ज्यादातर बच्चे शिक्षा से वंचित हैं और खतरनाक स्थितियों में काम करते हैं. इनमें से कुछ के साथ गुलामों से भी बदतर व्यवहार किया जाता है, जिन्हें उनके गरीब माता-पिता के ऋणों को चुकाने के बदले बेच दिया जाता है.\nबाल सैनिकों की समस्या को भी बाल श्रम के खिलाफ विश्व दिवस पर पहचाना गया है, जो बाल श्रम के सबसे बुरे रूपों में से एक है. सयुंक्त राष्ट्र संघ बाल कोष के अनुसार दुनिया भर में करीब तीन लाख बच्चे 30 सशस्त्र संघर्षो में शामिल हैं, जिनमें7या 8 साल के छोटे बच्चे भी हैं. हालांकि ज्यादातर बाल सैनिकों को जबरन लड़ाई में झोंका जा रहा है. कई से खानसामों, चौकीदारों, संदेशवाहकों या जासूसों का काम लिया जाता है. लड़का हो या लड़की दोनों का ही बाल मजदूर के तौर पर अक्सर यौन शोषण किया जाता है और बहुधा इसका परिणाम अवांछित गर्भधारण और यौन रोगों में होता है.\nप्रस्तुतकर्ता CRY के दोस्त पर 04:34 1 टिप्पणी: इस संदेश के लिए लिंक\nलेबल: खबर, बाल-मजदूर, बाल-हक, सुरक्षा\nबिहार चुनाव : कहां गए बच्चे\nबिहार के विधानसभा की घमाचान में हर पार्टी के झोले के भीतर से एक-एक करके हर एक के लिए मुद्दे ही मुद्दे और नारे ही नारे बाहर आ रहे हैं. मगर बच्चों के लिए इस बार भी कोई मुद्दा और नारा नहीं गूंज रहा है. ऐसे में क्राई ने बच्चों के मुद्दों को सूचीबद्ध करते हुए सभी राजनैतिक दलों से बच्चों के अधिकारों को वरीयता देने के लिए संवाद का सिलसिला शुरू किया है. इसके तहत बाल अधिकारों का एक घोषणा-पत्र तैयार किया जा चुका है और अब बच्चों के मामले में राजनैतिक दलों पर जल्द से जल्द अपना-अपना रूख स्पष्ट करने के लिए दबाव बनाना भी तय हुआ है.\nइस बारे में क्राई से विकास सहयोग विभाग के वरिष्ठ प्रबंधक शरदेन्दु बंधोपध्याय बताते हैं कि "राज्य में चुनावी माहौल के दौरान हम याद दिलाना चाहते हैं कि यहां आबादी का एक चौथाई हिस्सा 18 साल से कम उम्र का होने के चलते वोट नहीं डालता है. 2001 जनगणना के अनुसार बिहार में3करोड़ 40 लाख बच्चे हैं. ऐसे में मतदाता और प्रत्याशी के रुप में हमारी जवाबदारी बनती है कि राजनैतिक फलक से बच्चों के जुड़े हुए हितों को भी प्रमुखता से उठाया जाए." लोकतंत्र में किसी पार्टी की ताकत उसके वोट-बैलेंस से बनती-बिगड़ती है और पार्टी का एजेंडा इस वोट-बैलेंस को घटाने-बढ़ाने में खास भूमिका निभाता है. मगर बच्चे वोट-बैलेंस नहीं होते हैं इसलिए बच्चों के हितों का प्रतिनिधित्व बड़ों के हाथों में होता है.\nशरदेन्दु बंधोपध्याय बताते हैं कि ‘‘राज्य में बच्चों की एक बहुत बड़ी संख्या होने के बावजूद राजनैतिक दलों द्वारा बच्चों और उनके मुद्दों को लगातार नजरअंदाज बनाया जाता रहा है. इसलिए अबकि बार हमने मीडिया के जरिए बच्चों के मुद्दों को लेकर मतदाताओं और प्रत्याशियों के बीच पहुंचना का सोचा है. हम इस चुनाव में जहां वोटर से बच्चों के अधिकारों के लिए वोट डालने की अपील करेंगे, वहीं प्रत्याशियों को यह याद दिलाना चाहेंगे कि अगर वह जीते तो अपनी जीत को बच्चों की जीत के तौर पर भी याद रखें." इस दौरान चुनाव के उम्मीदवारों से सीधा संपर्क साधा जाएगा और उन्हें घोषणा-पत्र के बारे में बताया जाएगा. साथ ही यह भी देखा जाएगा कि उम्मीदवारों के पास बच्चों के मुद्दे हैं भी या नहीं और अगर हैं भी तो इस रूप में हैं.\nबिहार में बच्चों के मुद्दों को प्रमुखता देना इसलिए भी जरूरी है क्योंकि बिहार के 58 प्रतिशत से ज्यादा बच्चे कुपोषित पाये गए हैं, जबकि राष्ट्रीय स्तर पर कुपोषित बच्चों का आकड़ा 46 प्रतिशत है. हर साल जन्म लेने वाले 1000 बच्चों में से 61 की मौत हो जाती है, जो दर्शाता है कि यह राज्य शिशु मृत्यु-दर के मामले में दूसरे राज्यों के मुकाबले कितना दयनीय है. बिहार के ग्रामीण इलाके में एनीमिया से पीडि़त बच्चों की संख्या पहले 81 प्रतिशत थी जो बढ़कर 89 प्रतिशत हो गई है. औसत से कम वजन के बच्चों की सबसे ज्यादा संख्या के मामले में बिहार को देश के पांच राज्यों के साथ गिना जाता है. केवल 33 प्रतिशत बच्चों का ही टीकाकरण होता हैं. 51.5 प्रतिशत लड़कियों का विवाह 18 साल से पहले हो जाता है. केवल 47 प्रतिशत पुरूष और 33 प्रतिशत महिलाएं ही साक्षर हैं यानी साक्षरता दर के मामले में बिहार सबसे नीचे है. जबकि मानव विकास सूचकांक के मामले में भी सबसे पिछड़ा राज्य बिहार (0.367) ही है.\nक्राई वोट मांगने वाले राजनैतिक दलों के उम्मीदवारों से यह तयशुदा करने के लिए कहेगा कि सभी बच्चे स्कूल में हों और उन्हें पूरी स्कूली शिक्षा प्राप्त हो. सभी बच्चों के लिए पर्याप्त पोषण मिले और उन्हें समान अवसर प्राप्त हों. बच्चों को बाल मजदूरी, शोषण और तशकरी से बचाने के प्रयासों में तेजी लायी जाए. सरकार की जवाबदेही का मूल्यांकन करते हुए अगर जनता बच्चों के अधिकारों को वरीयता दे तो बाल अधिकार को राज्य के राजनैतिक एंजेडे में खास स्थान प्राप्त हो सकता है और उन्हें भोजन, स्वास्थ्य, आवास, शिक्षा, सुरक्षा और खेल से जुड़े अधिकारों की उचित हिस्सेदारी भी. बच्चों को उनके अधिकार समान रुप से मिल सकें इसके लिए उन्हें दूसरे नागरिकों की तरह ही समान रुप से देखे जाने की भी जरूरत है.\nक्राई यह मानता है कि गरीबी, पलायन और विस्थापन बच्चों के विकास को रोकता है. इसके लिए संतुलित विकास का होना जरूरी है. कमजोर तबकों के लिए स्थानीय स्तर पर आजीविका के विकल्प के रूप में जमीन देने और बचाने की प्रक्रिया को अपनाने की जरुरत है. भूमि सुधार की ऐसी नीतियां शामिल की जाएं जिससे पलायन रूके और बच्चों को अपने समुदायों तथा क्षेत्रों में ही विकास के मौके मिलें. हर एक के लिए घर, रोजगार और समान वेतन तय हों जिससे बच्चों के अधिकारों का संरक्षण भी सुनिश्चित हो सके. गरीब किसानों के लिए कृषि-नीति पर दोबारा सोचा जाए और खास तौर से असंगठित मजदूरों को सामाजिक सुरक्षा देने की नीति को बढ़ावा दिया जाए.\nक्राई अपने तजुर्बों के आधार पर यह मानता है कि तकनीकी तौर पर बहुत सारे बच्चे ऐसे हैं जो हाशिए पर होते हुए भी गरीबी रेखा के ऊपर हैं. जब हम गरीबी को ही वास्तविकता से कम आंक रहे हैं तो सरकारी योजनाओं और बजट में खामियां तो होंगी ही. इसलिए हालात पहले से ज्यादा बदतर होते जा रहे हैं. बच्चों की गरीबी केवल उनका आज ही खराब नहीं करता बल्कि ऐसे बच्चे बड़े होकर भी हाशिये पर ही रह जाते हैं. ऐसे में उम्मीदवारों को चाहिए कि वह राज्य में बच्चों की संख्या के हिसाब से सार्वजनिक सेवाओं जैसे प्राथमिक उपचार केन्द्र, आंगनबाड़ी, स्कूल, राशन की दुकानों के लिए और अधिक पैसा खर्च करने पर जोर देंगे.\nप्रस्तुतकर्ता CRY के दोस्त पर 01:41 1 टिप्पणी: इस संदेश के लिए लिंक\nपंचायती व्यवस्था का बलात्कार\nशिरीष खरे राजस्थान से लौटकर\nबाड़मेर और अजमेर. राजौ और गीता. एक ही दुनिया के दो अलग-अलग किस्सों के दो किरदार हैं. इधर है अपनी अस्मत गंवा चुकी राजौ, जो गांव के विरोध पर भी अपनी अर्जी अदालत तक दे तो आती है, मगर लौटकर गांव से छूट जाती है. उधर है कमजोर दलित महिला होने का दर्द झेलनी वाली गीता, जो डर के मारे अपनी गुहार अदालत से वापिस ले आती है, और गांव से दोबारा जुड़ जाती है. दोनों ही मानते हैं कि थाने के रास्ते अदालत आना-जाना और इंसाफ की लड़ाई लड़ना तो फिर भी आसान है, मगर समाज के बगैर रह पाना बड़ा मुश्किल है.\nएक को अदालत की लड़ाई मंजूर है, दूसरे को गांव में रहना. दोनों का हाल आपके सामने है. मगर कौन ज्यादा अंधेरे में है, और कौन कम उजाले में. चलिए आप ही तय कीजिए- गांव....थाने....अदालत....पंचायत....समाज के बीच मौजूद इनके फासलों, अंधेरे, उजाले से होकर.\nराजौ के यहां जाने से पहले, उस रोज का अखबार भरतपुर जिले के गढ़ीपट्टी में ‘बंदूक की नोंक पर पांच लोगों के दलित औरत से बलात्कार’ की खबर दे रहा था. राजौ का गांव सावऊ, बाड़मेर जिले के गोड़ा थाने से 12 किलोमीटर दूर है. वहां तक पहुंचने में 30 मिनिट भी नहीं लगे, मगर राजौ के भीतर की झिझक ने उसे 45 मिनिट तक बाहर आने से रोके रखा.\nराजौ के साथ जो हुआ वो घटना के चार रोज बाद यानी9जून, 2003 की एफआईआर में दर्ज था : "श्रीमान थाणेदार जी, एक अरज है कि मैं कुमारी राजौ पिता देदाराम, उम्र 15 साल, जब गोड़ा आने वाली बस से सहरफाटा पर उतरकर घर जा रही थी, तब रास्ते में टीकूराम पिता हीराराम जाट ने पटककर नीचे गिराया, दांतों से काटा, फिर.......और उसने जबरन खोटा काम किया. इसके बाद वह वहां से भाग निकला. मैंने यह बात सबसे पहले अपनी मां को बतलाई. मेरे पिता 120 किलोमीटर दूर मजूरी पर गए थे, पता चलते ही सबेरे लौट आएं. जब गांव वालों से न्याय नहीं मिला तो आज अपने भाई जोगेन्दर के साथ रिपोर्ट लिखवाने आई हूं. साबजी से अरज है कि जल्द से जल्द सख्त से सख्त कार्यवाही करें."\nमुंह मोड़ने वाला समाज\nराजौ अब 20 साल की हो चुकी है. उसकी मां से मालूम चला कि बचपन में उसकी सगाई अपने ही गांव में पाबूराम के लड़के हुकुमराम से हो चुकी है. मगर वह परिवार अब न तो राजौ को ले जाता है, न ही दूसरी शादी की बात करता है. गांव वालों से किसी मदद की तो पहले ही कोई गुंजाइश नहीं है, मगर2किलोमीटर दूर पुनियो के तला गांव में जो ताऊ है, 60 किलोमीटर दूर बनियाना में जो चाचा है, 80 किलोमीटर दूर सोनवा में जो ननिहाल है, वहां से भी कोई खैर-खबर नहीं आती है. उसका झोपड़ा भी गांव से2किलोमीटर दूर उसके खेत में आ पहुंचा है, और गृहस्थी का हाल पहले से ज्यादा खराब है. पंचों में चाहे खेताराम जाट हो या रुपाराम, खियाराम हो या अमराराम, सारे यही कहते हैं कि चिड़िया जब पूरा खेत चुग जाए तो उसके बाद पछताने से क्या फायदा है ?\nराजौ के पिता देदाराम यह खोटी खबर लेकर सबसे पहले गांव के पंच खियाराम जाट के पास पहुंचे थे. पंच खियाराम जी ने पहले तो इसे अंधेर और जमाने को घोर कलयुगी बतलाया, फिर देदाराम से पूछे बगैर दोषी टीकूराम के पिता के यहां यह संदेशा भी भिजवा दिया कि 20,000 रूपए देकर मामला निपटा लेने में ही भलाई है. मगर टीकूराम के पिता हीराराम जाट ने साफ कह दिया कि वह न तो एक फूटी कोड़ी देने वाला है, न निपटारे के लिए कहीं आने-जाने वाला है. फिर मजिस्ट्रेट की दूसरी पेशी पर बाड़मेर कोर्ट के सामने दोषी समेत गांव के सारे पंच-प्रधान जमा हुए. सबने मिलके राजौ को समझाया कि केस वापिस ले लो, कोर्ट-कचहरी का खर्चापानी भी दे देंगे. पर टीकूराम को साथ देखकर राजौ बिफर पड़ी. उसने राजीनामा के तौर पर लाये गए 50, 000 रूपए जमीन पर फेंक दिए और ऐसी खरी-खोटी सुनाई कि वहां एक न ठहरा.\nइसके बाद जिस चाचा ने राजौ का नाता जोड़ा था, उसी के जरिए पंचों ने बातें भेजीं कि- राजीनामा कर लो तो हम साथ रहकर गौना भी करवा दें. छोटे भाई की भी शादी करवा दें. नहीं तो सब धरा रह जाएगा. कोर्ट कचहरी के चक्कर में पड़ने से अच्छा है आपस में निपट लेना. वो तो लड़का है, उसका क्या है, जितना तुम्हें पैसा देगा, उतना कचहरी में लुटाकर छूट जाएगा, तुम लड़की हो, उम्र भी क्या है, बाद में कोई साथ नहीं देता बेटी. फिर बदनामी बढ़ाने में अपना और अपनी जात का ही नुकसान होता है.\nजब राजौ पर ऐसी बातों का भी असर नहीं हुआ तो कभी राजौ की जान की फिक्र की गई, तो कभी उसके छोटे भाई जोगेन्दर की जान की.\nराजौ आज तक केस लड़ रही है. यह अलग बात है कि टीकूराम को जमानत पर रिहाई चुकी है, और उसके बाद उसकी शादी भी हो चुकी है. राजौ को अदालत में लड़ने का फैसला कभी गलत नहीं लगा है, उसे अदालत से फैसले का अब भी इंतजार है. राजौ को गांव में आने-जाने के लिए सीधे तो कोई भी नहीं रोकता, मगर पीठ पीछे तरह-तरह की बातों को वह महसूस करती हैं.\nवैसे पंचों को छोड़कर गांव के बाकी लोगों के साथ उसके रिश्ते धीरे-धीरे सुधर रहे हैं. राजौ के यहां से उठते वक्त उससे जब कहा गया कि रिपोर्ट में उसका नाम और फोटो छिपा ली जाएगी तो उसने बेझिझक कहा "मेरा असली नाम और फोटो ही देना. जिनके सामने लाज शरम से रहना था, उनके सामने ही जब ईज्जत उतर गई तो. तो दुनिया में जिन्हें हम जानते तक नहीं, उनसे बदनामी का कैसा डर ?"\nइस रात की सुबह कब ?\nथानाधिकारी सतीश यादव टेबल पर रखे ‘सत्यमेव जयते’ की प्लेट और पीछे की दीवार पर लटकी गांधीजी की फोटो के बीचोंबीच मानो 180 डिग्री का कोण बनाते हुए बैठे हैं. उन्होंने दूसरी तरफ निगाह टिकाते हुए कहा- "आपकी तारीफ". मगर बगैर जबाव सुने ही चल दिए.\nमेरा सवाल यह नहीं कि केस कितना छोटा या बड़ा है, या आप बड़ा किसे मानते हैं, सवाल है कि जब कभी गांवों में दलित और खासकर दलित महिला पर अत्याचार होता है तो न्याय के हर पड़ाव तक कैसी मानसिकता अपनाई जाती है ? आगे की किस्सा इसी मानसिकता को केन्द्र में रखकर लिखा जा रहा है.\nरसूलपुरा गांव से दलित-महिला अत्याचारों के एक हफ्ते में ही तीन-तीन केस आने पर थानाधिकारी महोदय क्रोधित है. ‘महिला जन अधिकर समिति’ का आरोप है कि वह दलित-महिलाओं को कानून में दिये गए विशेष अधिकारों पर अमल करना तो दूर शिकायत दर्ज करवाने वाले को ही हवालात की हवा खिलाने लगे हैं.\nरसूलपुरा के सुआलाल भाम्बी, उसकी पत्नी गीतादेवी और पुत्री रेणु ने जब बीरम गूजर के खिलाफ जर्बदस्ती गाय हथियाने और मारपीट का मामला अलवर थाने में दर्ज करवाना चाहा तो सुआलाल भाम्बी को ही यह कहते हुए बंद कर लिया गया कि जांच के बाद पता करेंगे कि कसूरवार है कौन ?\nरसूलपुरा, अजमेर से जयपुर जाने वाली सड़क पर बामुश्किल 10 किलोमीटर दूर है. यहां करीब 800 मतों में से 600 मुस्लिम, 150 गूजर और 50 दलितों के हैं. 15 साल पहले दलितों की संख्या ठीक-ठाक थी. तब से अब तक करीब 20 दलित परिवारों को अपनी जमीन-जायदाद कौड़ियों के दाम बेचकर अजमेर आना पड़ा है. बचे दलितों को भी गांव से आधा किलोमीटर दूर अपने खेतों में आकर रहना पड़ रहा है.\nदलित हो तो नीचे रहो\nयहां आज भी चबूतरे पर दलितों का बैठना मना है. वह साइकिल पर सवार होकर निकल तो सकते हैं, मगर जब-तब रोकने-टोकने का डर भी है. पहले तो दलित दूल्हा घोड़े पर चढ़ नहीं सकता था, पर 10 साल पहले हरकिशन मास्टर ने घोड़े पर चढ़कर पुराना रिवाज तोड़ा डाला था. 15 साल पहले छग्गीबाई भील सामान्य सीट से जीतकर सरपंच भी बनी थी. तब गांव की ईज्जत का वास्ता देकर सारे पंचों को एक किया गया और अविश्वास प्रस्ताव के जरिए छग्गीबाई को6महीने में ही हटा दिया गया. छग्गीबाई का सामान्य सीट से जीतना करिश्मा जैसा ही था.\nछग्गीबाई कहती हैं "तब सामान्य जाति के इतने उम्मीदवार खड़े हो गए कि दलितों के कम मत ही भारी पड़ गए. नतीजा सुनकर उंची जात वालों ने रसूलपुरा स्कूल घेर लिया, ऐसे में पीछे की कमजोर दीवार से लगी खिड़की तोड़कर मुझे पुलिस की गाड़ी से भगाया गया. पुराने सरपंच श्रवण सिंह रावत फौरन पंचायत की तरफ दौड़े, कुर्सी पर बैठकर बोले ‘ई भीली को कोड़ पूछै, कौड़ पैदा नी होय ऐसो, जो जा पंचायती में राज करै’."\nयानी एक गांव के ऐसे दो उदाहरणों से बीते 10-15 सालों के भीतर आपसी टकराहटों के कारण साफ समझ में आते हैं. तकरीबन 15 साल पहले ही इलाके की महिलाओं ने अपने अधिकारों के लिए समिति बनायी और नाम रखा ‘महिला जन अधिकार समिति’. तब 2-2 रूपए देकर 10-12 महिलाएं जुड़ी. केसर, तोला, सोहनी, सरजू, सकुंतला, रेनू, जूली, लीला, गंगा, रिहाना, संपत, भंवरीबाई जैसी महिलाएं अपनी छोटी-छोटी दिक्कतों और निपटारे के लिए चर्चाएं करतीं. भंवरीबाई बताती हैं "5 साल के बाद जब हम बालविवाह, मृत्युभोज और जातिप्रथा जैसी बुराईयों के विरोध में बोलने लगे तो हमारा भी विरोध बढ़ने लगा. दलित महिलाएं जब जातिसूचक शब्दों और गालियों पर ऐतराज जताने लगीं तो सवर्ण कहते कि हम तो तुम्हें रोज ही गालियां देते थे, पहले भी तुम्हारे बच्चों को बिगड़े नामों से ही बुलाते थे, तब तो तुम्हें बुरा नहीं लगता था, अब क्यों लग रहा है ?"\nदलितों को सरकारी जमीन से होकर अपने खेत आना-जाना होता था. मगर जून की घनी दोपहरी में तेजा गूजर ने उसी रास्ते पर गड्डा खुदवाया, और तार और कांटे की बागड़ लगवा दी. इसके बाद दलित महिलाओं की तरफ से भंवरीबाई ने तेजा गूजर से बात की- "लालजी (देवरजी) डब्बो थाओ बात करणी है." जबाव में उन्हें अश्लील गालियां और गड्डे में ही गाड़ देने जैसी धमकियां मिलीं.\nऐसो पुलिस वालो से तो...\nइसके बाद दलित महिलाओं ने उनके बड़े भाई और वार्ड के पंच अंबा गूजर को बताया कि आपको वोट दिया तो इस उम्मीद पर कि सुख-दुख बांटोंगे, आप तो खुद ही दुख दे रहे हैं. जबाव में अंबा गूजर ने थाने घूम आने की नसीहत दी.\nरसूलपुरा के दलित परिवारों ने बताया कि यह दोनों भाई कई गांवों जैसे बेड़िया, गूगरा, बुडोल और गगबाड़ा के दलितों की जमीनों को सस्ते दामों में खरीदने में लगे हुए हैं. अगले दिन दलित महिलाएं जब नारेती पुलिस चौकी गईं तो पुलिस वाले बोले कि पहले जांच करेंगे, तब केस लेंगे. जांच के लिए जब कैलाश (दलित) कांस्टेबल आया तो तेजाभाई-अंबाभाई ऊपर बैठे और कैलाश कांस्टेबल आंगन के बाहर नीचे बैठा.\nयह नजारा देखते ही दलित महिलाएं अलवर गेट थाने पहुंची, जहां थानाधिकारी ऐसे मामलों के चलते पहले से ही हैरान-परेशान पाये गए. उन्होंने ऐसी वारदातों में कमी लाने की बात पर जोर दिया.\nगांव के दलित व्यक्ति कल्याणजी पूरे भरोसे के साथ बताते हैं ‘‘ऊंची जात के हमारे 30 एकड़ के खेतों के अलावा4एकड़ की सरकारी जमीन भी हथियाना चाहते हैं. यहां 1 एकड़ खेत की कीमत 1 लाख के आसपास चल रही है. हमारे पास गृहस्थी चलाने का मुख्य जरिया खेती ही है. 10-15 सालों से सूखा पड़ने से खेती वैसे ही चौपट है. मजूरी के लिए पलायन करना पड़ता है. ऐसे में ऊंची जात वालों की नीयत बिगड़ने से थाने-कचहरी के चक्कर भी लगाने पड़ रहे हैं.’’\nइसी साल के कुछ मामलों पर नजर दौडाएं तो जमीन के विवाद में 12 फरवरी को मामचंद रावत और उसके लोगों ने शंकरलाल रेंगर, उसकी पत्नी कमला, बेटी संगीता, बहू ललिता, बेटे विनोद और गोपाल के साथ घर में घुसकर मारपीट की. ‘दलित अधिकार केन्द्र’ के हस्तक्षेप करने से अलवर गेट थाने में तीन महीने बाद रिपोर्ट दर्ज हो सकी. अभी तक चलान पेश नहीं हुआ.\nइसके बाद तेजाभाई-अंबाभाई गूजर ने रास्ता रोकने का विरोध करने वाली गीता और सोहनी को पीटा. एसपी साब के हस्तक्षेप के बाद ही रिपोर्ट लिखी जा सकी. बहुत दिनों से कार्यवाही का इंतजार है. जिन दलितों के दिलों में अपनी जमीन खो देने का डर हैं, उनमें हैं कल्याण, कैलाश, ओमप्रकाश, रतन, सोहन, छोटू, नाथ, मोहन, सुआंलाल, गोगा, घीसू, किशन, दयाल, रामचंद, रामा, हरिराम ने अपने नाम लिखवाए हैं.\nरसूलपुरा का राजनैतिक-आर्थिक ताना-बाना ऐसा है कि वर्चस्व की लड़ाई में गूजरों के साथ मुस्लिमों ने हाथ मिला लिया है. लाला शेराणी और लाला सलीम जैसे दो मुस्लिम व्यापारियों ने तो गूजरों का खुला समर्थन किया है. इसमें से लाला सलीम ने तो यहां तक कह दिया है कि "पूरा गांव उलट-पुलट हो जाएगा, अगर एक भी गूजर थाने में गया तो." मुस्लिम और सवर्ण-हिन्दूओं की एकता का इससे बेहतरीन उदाहरण और कहां मिलेगा ?\nइधर अलवर गेट थाने के थानाधिकारी महोदय की परेशानी समझ नहीं आती है. शंकरलाल रेंगर जब रिपोर्ट लिखाने पहुंचे तो थानाधिकारी महोदय ने स्वयं समझाने की कोशिश की थी कि यह थाना केवल दलितों या रसूलपुरा के लिए नहीं खोला गया है. इलाके में और भी तो लोग हैं, और भी परेशानियां हैं.\nउधर रसूलपुरा में शाम7बजे तक जब सुआलाल भाम्बी की गाय न लौटी तो उसकी पत्नी गीता और बेटी रेणु पता लगाने गांव में घूमने लगीं. उन्हें पता चला कि बीरम सिंह ने उनकी गाय बांध रखी है. इसके बाद जिसका अंदेशा था, वही हुआ. गाय मांगने पर गाली-गलौज और विरोध करने पर मारपीट. उस वक्त एक भी बीच-बचाव में न आया. ऐसे में जब सुआंलाल भाम्बी, उसकी पत्नी गीता और बेटी रेणु रिपोर्ट लिखवाने आए तो सुआलाल को बंद कर लिया गया. मगर ‘महिला जन अधिकार समिति’ और ‘दलित अधिकार केन्द्र’ के विरोध के बाद पुलिस सुआलाल से कहती है कि "गांव चलते हैं, अगर एक भी आदमी यह कह दे कि यह तेरी गाय है तो रख लेना."\nसुआलाल बोला "गवाह तो एक नहीं कई हैं, पर मामला केवल गाय का नहीं है, गाय तो मेरी है ही, सवाल मेरी पत्नी और बेटी को बेवजह पीटने और गाली-गलौज का है, उसका न्याय चाहिए." पुलिस वालों के हिसाब से "ऐसे तो मामला सुलझने से रहा." इसलिए अगली सुबह गीता और रेणु को जिला एवं सेशन न्यायधीश, अजमेर का रास्ता पकड़ना है. रात उन्हें अजमेर ही ठहरना है. सुबह होने के पहले गांव के पंच उन्हें कचहरी की हकीकत बताने के लिए आते हैं. वह बाकायदा गाय लौटा देने का वादा भी करते हैं. मारपीट और ईज्जत के सवाल पर अस्पताल में लगा खर्चापानी दिलवाने की गांरटी भी देते हैं. दोषी बीरम सिंह माफी भी मांगता है, यह अलग बात है कि केवल ऊंची जाति वालों के सामने.\nगांव का वास्ता\nगीता और रेणु के शरीर पर चोट के निशान ज्यादा हैं. मगर गांव के पंचों के बढ़ते जोर के सामने उन्हें मारपीट का भंयकर दर्द हमेशा के लिए भूलना पड़ेगा. सुआलाल के हिसाब से यह राजीनामा उसकी खुशी के लिए नहीं गांववालों की खुशी के लिए करना पड़ेगा. बड़े-बड़े लोग जब अपनी ईज्जत की खातिर आ जाएं तो उनका अड़ी ठुकराते भी तो नहीं बनती. खेत का पानी, आंगन का गोबर, चूल्हे की लकड़ियां, कर्ज के पैसे, आटे की चक्की, मजूरी, हर रोज हर एक चीज के लिए तो उन्हीं का आसरा है.\nगीता मान रही है कि इस बार ईज्जत से कोई समझौता नहीं होना चाहिए. हालांकि सुबह होने में अभी बहुत देर है , मगर उसके पहले यह भी जानना चाह रही है कि वह गांव और घरबार छोड़कर भी कहीं जी सकती है ?\nकहते हैं ‘‘पांच पंच मिल कीजै काज। हारे जीते होय न लाज।।’’ मगर जहां के पंच अपनी ताकत से सत्य को अपने खाते में रखते हो, वहां के कमजारों के पास हार और लाज ही बची रह जाती है. ऐसे में कोई कमजोर जीतने की उम्मीद से कचहरी के रास्ते जाए भी तो उसे जाती हुई 'राजौ 'और लौटी हुई 'गीता' मिलती है. तब यह सवाल इतना सीधा नहीं रह जाता है कि वह किसके साथ चले, किसके साथ लौटे ?\nप्रस्तुतकर्ता CRY के दोस्त पर 02:43 1 टिप्पणी: इस संदेश के लिए लिंक


LIC HFL का खास ऑफर! होम बायर्स को6महीने नहीं देनी होगी घर की EMI- cheap home loan lic housing finance special offer giving6emi waiver | business - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nLIC हाउसिंग अपने होम लोन में लोगों को6ईएमआई फ्री देगी. यानी आपको6माह तक की किस्तें नहीं चुकानी होंगी. होम लोन पर ब्याज दर 6.90 फीसदी है.\nNews18 Hindi | August 11, 2020, 5:15 PM IST\nLIC हाउसिंग फाइनेंस लिमिटेड (LIC HFL) ने घर खरीदारों को बड़ा तोहफा दिया है. LIC हाउसिंग अपने होम लोन में लोगों को6ईएमआई फ्री देगी. यानी आपको6माह तक की किस्तें नहीं चुकानी होंगी. होम लोन पर ब्याज दर 6.90 फीसदी है. एलआईसी हाउसिंग होम लोन अधिकतम 30 साल तक के लिए देगी. इस मिलने वाले लोन पर एलआईसी हाउसिंग प्रोसेसिंग फीस काफी कम ले रही है.\nहोम लोन पर यह अब तक की सबसे निम्न ब्याज दर है. जिन ग्राहकों का सिबिल स्कोर 700 अथवा इससे अधिक होगा उन्हें इस दर पर होम लोन उपलब्ध कराया जाएगा. सिबिल में 700 अथवा इससे अधिक स्कोर रखने वाले ग्राहकों के लिए 50 लाख रुपये तक के होम लोन पर ब्याज की दर 6.90 प्रतिशत से शुरू होगी.\nLIC हाउसिंग6ईएमआई माफी कर रही है. यह तैयार, बने हुए घर को खरीदने पर मिलेगा जिसमें OC प्राप्त कर लिया गया है. इस ऑफर में2ईएमआई की माफी 5वें साल के आखिर में मिलेगी. इसकी तरह दो की 10वें साल और बाकी बचे दो ईएमआई की माफी लोन अवधि के 15वें साल में मिलेगी. इसके लिए कर्जधारक के पास डिफॉल्ट फ्री ट्रैक रिकॉर्ड होना जरूरी है.\nइस मिलने वाले लोन पर एलआईसी हाउसिंग प्रोसेसिंग फीस काफी कम ले रही है. यह प्रोसेसिंग फीस 1 करोड़ रुपये तक के लिए आवास लोन का 0.25 फीसदी. लेकिन यह 10,000 रुपये से ज्यादा नहीं होगा.\nवहीं 1 करोड़ रुपये से लेकर5करोड़ रुपये तक के आवास लोन के लिए प्रोसेसिंग फीस 0.25 फीसदी ही रहेगी, लेकिन 25,000 रुपये तक हो सकती है. इस प्रोसेसिंग फीस पर जीएसटी अलग से देना होगा.\nFirst published: August 11, 2020, 5:10 PM IST


बुधवार व्रत कथा - Hindu Book\nYou are here:Homeव्रत कथा संग्रह सातों वारों की व्रत कथाएं बुधवार व्रत कथा\nबुधवार को बुधदेव का दिन माना जाता है और इसका संबंध बुद्धि या ज्ञान से होता है, वहीं बुध ग्रह ज्ञान, कार्य, बुद्धि, व्यापार आदि का कारक है। यदि किसी जातक की कुंडली में बुध नीच का बैठा हो तो उन्हें बुध ग्रह के कुप्रभाव से बचने के लिए बुधवार का व्रत रखने की सलाह दी जाती है। दूसरी ओर बुधवार के दिन कई जगह सर्व संकट हरण भगवान गणेश की पूजा का भी विधान है। मान्यता अनुसार ऐसा करने से घर में कभी धन धन्य की कमी नहीं होती है, फिजूल खर्च से बचत होती है, घर में क्लेश नहीं होता है और सारे संकट टल जाते है।\nबुधवार व्रत की विधि :\nबुधवार व्रत करने वाले को इस दिन प्रातः उठकर संपूर्ण घर की सफाई करनी चाहिए, तत्पश्चात स्नानादि से निवृत्त हो जाएँ। इसके बाद घर के ही किसी पवित्र स्थान पर पूर्वाभिमुख बैठ कर भगवान बुध, भगवान गणेश या शंकर भगवान की मूर्ति अथवा चित्र किसी कांस्य पात्र में स्थापित करें। पूजा करने से पहले संकल्प लें क्योंकि किसी भी पूजा को शुरु करने से पहले संकल्प लेना आवश्यक है। तत्पश्चात धूप, बेल-पत्र, अक्षत और घी का दीपक जलाकर पूजा करें।\nअगर आप गणेश भगवान जी की उपासना कर रहे है तो “ॐ गं गणपतये नमः” का जाप करें\nबुधवार व्रत की कथा :\nप्राचीन समय की बात है। समतापुर नगर में मधुसूदन नामक एक व्यक्ति रहता था जिसका विवाह बलरामपुर नगर की एक सुंदर और गुणवंती कन्या संगीता से हुआ था। एक बार मधुसूदन की पत्नी अपने मायके गई थी, थोड़े दिनों बाद मधुसूदन भी अपनी पत्नी को वापस लिवाने गया। मधुसूदन ने अपने सास-श्वसुर से संगीता को विदा कराने के लिए कहा। माता-पिता बोले- “बेटा, आज बुधवार है। बुधवार को किसी भी शुभ कार्य के लिए यात्रा करना अशुभ फलदायक होता है।” लेकिन मधुसूदन नहीं माना और उसी दिन अपनी पत्नी को लेकर निकल पड़ा।\nदोनों ने बैलगाड़ी से यात्रा प्रारंभ की, दो कोस की यात्रा के बाद उसकी गाड़ी का एक पहिया टूट गया। वहाँ से दोनों ने पैदल ही यात्रा शुरू की। रास्ते में संगीता को प्यास लगी। मधुसूदन उसे एक पेड़ के नीचे बैठाकर जल लेने चला गया। थोड़ी देर बाद जब मधुसूदन कहीं से जल लेकर वापस आया तो वह बुरी तरह हैरान हो उठा क्योंकि उसकी पत्नी के पास उसकी ही शक्ल-सूरत का एक दूसरा व्यक्ति बैठा था। संगीता भी मधुसूदन को देखकर हैरान रह गई। वह दोनों में कोई अंतर नहीं कर पाई।\nमधुसूदन ने उस व्यक्ति से पूछा- “तुम कौन हो और मेरी पत्नी के पास क्यों बैठे हो?” मधुसूदन की बात सुनकर उस व्यक्ति ने कहा- “अरे भाई! यह मेरी पत्नी संगीता है। मैं अपनी पत्नी को ससुराल से विदा करा कर लाया हूँ। लेकिन तुम कौन हो जो मुझसे ऐसा प्रश्न कर रहे हो?”\nमधुसूदन ने हैरान परेशान होते हुए कहा- “तुम जरूर कोई चोर या ठग हो। यह मेरी पत्नी संगीता है। मैं इसे पेड़ के नीचे बैठाकर जल लेने गया था।”\nदोनों एक-दूसरे से लड़ने लगे। उन्हें लड़ते देख बहुत से लोग वहाँ एकत्र हो गए। नगर के कुछ सिपाही भी वहाँ आ गए। सिपाही उन दोनों को पकड़कर राजा के पास ले गए। सारी कहानी सुनकर राजा भी कोई निर्णय नहीं कर पाया। संगीता भी उन दोनों में से अपने वास्तविक पति को नहीं पहचान पा रही थी। राजा ने दोनों को कारागार में डाल देने के लिए कहा। राजा के फैसले पर असली मधुसूदन भयभीत हो उठा।\nतभी आकाशवाणी हुई- “मधुसूदन! तूने संगीता के माता-पिता की बात नहीं मानी और बुधवार के दिन अपनी ससुराल से प्रस्थान किया। यह सब भगवान बुधदेव के प्रकोप से हो रहा है।”\nमधुसूदन ने भगवान बुधदेव से प्रार्थना की कि “हे भगवान बुधदेव मुझे क्षमा कर दीजिए। मुझसे बहुत बड़ी गलती हुई। भविष्य में अब कभी बुधवार के दिन यात्रा नहीं करूँगा और सदैव बुधवार को आपका व्रत किया करूँगा।”\nकुछ दूर चलने पर रास्ते में उन्हें बैलगाड़ी मिल गई। बैलगाड़ी का टूटा हुआ पहिया भी जुड़ा हुआ था। दोनों उसमें बैठकर समतापुर की ओर चल दिए। मधुसूदन और उसकी पत्नी संगीता दोनों बुधवार को व्रत करते हुए आनंदपूर्वक जीवन-यापन करने लगे। भगवान बुधदेव की अनुकम्पा से उनके घर में धन-संपत्ति की वर्षा होने लगी। जल्दी ही उनके जीवन में खुशियाँ ही खुशियाँ भर गईं।\nजो व्यक्ति इस कथा का श्रवण हर बुधवार को सुनता है तो उसे बुधवार के दिन गमन का कोई दोष नहीं लगता है और उसके जीवन में सुख-शांति बनी रहती है।\nयह भी पढ़े :5अगस्त 2020 हिन्दू स्वाभिमान का विजय दिवस\nPrevious Post Previous post: मंगलवार व्रत कथा\nNext Post Next post: बृहस्पतिवार (गुरुवार) व्रत कथा


नवजात शिशु हत्या पर रोक लगाने की अनोखी पहल “पा-लो-ना” - NEWSWING\nनवजात शिशु हत्या पर रोक लगाने की अनोखी पहल “पा-लो-ना”\nकूड़ेदान में नवजात शिशुओं को फेंकना गंभीर अपराध.\nRanchi : यूं तो नवजात शिशु के घर आने से घर खुशियों से भर जाता है, इनके स्वागत के लिए तरह तरह की तैयारियां की जाती है. लेकिन हमारे समाज में ही कुछ लोग ऐसे भी है जो इन मासूमों की जिंदगी शुरू होने के पहले ही खत्म करने की कोशिश करते है. कोई इन बच्चों को कचड़े में फेंक देता है तो कोई नाली में, जिनमें से अधिकांश बच्चे अनुकूल परिस्थितियों में अपनी आंख हमेशा के लिए बंद कर लेते है. ऐसे मामलों में कई बच्चों का अंतिम संस्कार तक नहीं किया जाता. पुलिस की ओर से इन बच्चों को पोस्टर्माटम के लिए अस्पताल तो ले जाया जाता है लेकिन पोस्टर्माटम के बाद इन बच्चों को अस्पताल के मर्चरी में ही छोड़ दिया जाता है.\nइन बच्चों के साथ इस तरह की घटनाएं न हो और इन्हें भी इनके मौत पर विधिवत अंतिम विदाई दी जाए, इसके लिए ही कांके निवासी मोनिका गूंजन पिछले दो सालों से पा-लो-ना नाम से मुहिम चला रही है. अपनी मुहिम के माध्यम से मोनिका लोगों को जागरूक कर रही है ताकी इन बच्चों को भी समाज में उचित स्थान मिले.\nइसे भी पढ़ें : सीएम चाचा रोज ही लुटती है हमारी इज्जत, कभी मालिक तो कभी साहेब रात में नोचते हैं, बचाइए ना हमें\nजाने क्या है “पा-लो-ना”\nपा-लो-ना की जानकारी देते हुए मोनिका ने बताया कि वर्ष 2015 में नवजात शिशुओं के संदिग्ध स्थिति में मृत्यु के कई मामले सामने आएं. इनमें से कई बच्चे ऐसे होते थे, जिनको पक्षियों या जानवरों द्वारा क्षति पहुंचाई गई हो. वहीं पुलिस भी जानकारी के आभाव में उचित कार्रवाई नहीं करती थी. तब ऐसा लगा कि ये समाज के लिए अनछुआ मुद्दा है. इस क्षेत्र में हर स्तर पर जागरूकता की आवश्यकता है, जिसके तहत मुहिम चलाई गई.\nसोशल मीडिया से जुड़े लोगों द्वारा जुलाई 2016 में “पा-लो-ना” के नाम से एक फेसबुक पेज लांच किया गया, जिसके बारे में बताते हुए उन्होंने कहा कि शुरू में लोगों के पास जानकारी कम थी, लेकिन जैसे जैसे लोग सोशल मीडिया से जुड़ते गए लोगों में जागरूकता आई. नवजात शिशुओं को इस तरह फेंकना जिससे उनकी मौत हो जाना एक अपराध है. जिसके तहत व्यापक कानूनी समझ और जागरूकता की आवश्यकता है. लोग अब इन बच्चों के मौत को गंभीर अपराध समझ रहे है. प्रदर्शनी, नुक्कड़ नाटक आदि माध्यम से शहरी और ग्रामीण क्षेत्रों में जागरूकता फैलाई जा रही है.\nइसे भी पढ़ें : होरा मर्डर केसः CM को बुलाने की मांग पर अड़े थे लोग, SSP के आश्वासन के बाद हटाया जाम\nनवजात बच्चों के मौत के मामले में झारखंड का स्थान 17वां\nउन्होंने बताया कि राज्य में नवजात बच्चों के इस तरह होने वाले मौत के आंकड़े बिलकुल भी नहीं है. एनसीआरबी और कारा की ओर से मिले आंकड़े के अनुसार झारखंड का स्थान 17 वां था. राज्य स्तर पर किसी के पास भी इन मामलों के आकंड़े नहीं है.\nमोनिका आगे बताती हैं कि विपरित परिस्थितियों में अभिभावक नवजात शिशुओं को इधर उधर फेंक देते है. ऐसे में बहुत कम ही मामलों में ये बच्चे जीवित रह पाते है. बच्चों की स्थिति का जायजा लेने से मर्माहत कर देने वाले चित्र उभर कर आते है. जिनमें कई बार बच्चों के पक्षियों से नोचे शरीर, तो कुत्तों द्वारा खाये बच्चों के कुछ भाग ही मिल पाते है. वहीं कुछ मामलों में जानवरों द्वारा बच्चों को इस तरह खाया जाता है जिसमें नवजात का आधा शरीर ही क्षत विक्षत हो जाता है. बहुत कम मामलों में ऐसे बच्चे जीवित रह पाते है.\nइसे भी पढ़ें : फाइलों में दफन हो गये 75000 करोड़ के एमओयू, अब 56000 करोड़ का निवेश भी अटका\nआंकड़े की माने तो लिंग भेद नहीं है कारण\nइन परिस्थितियों में इस वर्ष 30 बच्चों की मौत हुई है. अपने मुहिम से प्राप्त आंकड़ों के बारे में बताते हुए उन्होंने कहा कि इस वर्ष जनवरी से अगस्त तक 47 बच्चों को इन परिस्थितियों में पाया गया. जिनमें से 30 मृत और 17 जीवित हैं. 2017 में 65 बच्चे मिलें, जिनमें 28 मृत और 37 जिंदा हैं.\nलोगों की मानसिकता है कि लड़की होने पर लोग इनको फेंक देते है, लेकिन ऐसा नहीं है. मोनिका ने बताया कि उनके पास जो आंकड़े उपलब्ध है उनमें लड़के लड़कियों में एक दो का ही अंतर है. जैसे वर्ष 2018 में अगस्त माह तक 20 लड़कियां और 19 लड़के मिलें. इससे स्पष्ट होता है कि बच्चों को फेंकने का कारण सिर्फ लिंग भेदभाव नहीं, बल्कि माताओं की परेशानी, पारिवारिक कलह, दुष्कर्म पीड़िताओं का मां बनना आदि है.\nइसे भी पढ़ें : नरेंद्र सिंह होरा की हत्या के विरोध में सिख समुदाय के लोगों ने सुजाता चौक किया जाम\nसार्वजनिक स्थानों पर लगे हैं पालने\nमोनिका ने बताया कि जन्म लेते बच्चों को मार देना या फेंक देना इस मामले को लोग अंसेवदनहीन नजरों से देखते है. लेकिन कानूनी नजर में ये गंभीर अपराध है. पुलिस के पास उचित कानूनी जानकारी नहीं होने के कारण उचित धाराएं नहीं लग पाती है. वर्तमान में पुलिस प्रशासन को भी जागरूक किया जा रहा है. वहीं सार्वजनिक स्थानों पर सरकार की ओर से पालने लगाने चाहिए, ताकि जो अभिभावक इन बच्चों को नहीं पाल सके वो इन बच्चों को पालने में रख दें. जिसके बाद बच्चों को शेल्टर होम में भेज दिया जाए.\nअनोखी पहलनवजात शिशुरोक लगाने कीहत्या पर“पा-लो-ना”


काम्या पंजाबी आयु, प्रेमी, पति, परिवार, जीवनी और अधिक - टेलीविजन\nकाम्या पंजाबी आयु, प्रेमी, पति, परिवार, जीवनी और अधिक\nअन्य नाम काम्या पंजाबी\nके लिए प्रसिद्ध Playing the negative characters in many Hindi TV serials like Banoo Main Teri Dulhann (2006) and Shakti-Astitva Ke Ehsaas Ki (2016)\nप्रथम प्रवेश फिल्म, हिंदी: Kaho Naa... Pyaar Hai (2000)\nटीवी: Ssshhhh ... कोई है (2001)\nफ़िल्में, तेलुगु: मां अवेदा मीदा वोतु मी आवेदा चल मंची (2003)\nजन्म की तारीख 13 अगस्त 1979 (सोमवार)\nशौक पार्टी करना, यात्रा करना और किताबें पढ़ना\nटटू उसके दाहिने कंधे पर\nविवाद 2017 में एक लघु फिल्म uch हम कुछ कह ना सके ’को रिलीज करने के लिए उन्हें मुंबई की अदालत से कानूनी नोटिस मिला। यह दिवंगत टीवी अभिनेत्री की आखिरी फिल्म थी Pratyusha Banerjee . Pratyusha’s boyfriend Rahul Raj Singh फिल्म की रिलीज पर आपत्ति जताई गई क्योंकि यह फिल्म प्रत्यूषा के वास्तविक जीवन के समान थी और फिल्म में राहुल नाम का एक चरित्र था। यह फिल्म प्रत्यूषा की पहली पुण्यतिथि पर रिलीज़ हुई थी।  हिंदुस्तान टाइम्स\nमामले / प्रेमी • Bunty Negi (Businessman)\n• Nimai Bali , अभिनेता (अफवाह) [दो] स्पॉटबॉय\n• Karan Patel , अभिनेता  स्पॉटबॉय\n• Manveer Gurjar , बिग बॉस 10 विजेता (अफवाह)  इंडिया टुडे\n• Shalabh Dang (व्यवसायी)\nशादी की तारीख पहली शादी: 2003\nदूसरा विवाह: 10 फरवरी 2020\nपति / पति • Bunty Negi, Businessman (2003-2009)\n• Shalabh Dang , व्यापारी (फरवरी 2020-वर्तमान)\nबच्चे बेटी - आरा\nसौतेला बेटा - ईशान\nमां - नंदा पंजाबी\nएक माँ की संताने बहन की) - दो\n• सोनिया पंजाबी (छोटी)\n• बुरा पंजाबी (छोटा)\nअभिनेता Amitabh Bachchan , सलमान ख़ान , और विल फेरेल\nकाम्या पंजाबी के बारे में कुछ कम जाने जाने वाले तथ्य\nक्या काम्या पंजाबी शराब पीती है ?: हाँ\nकाम्या ने अपने करियर की शुरुआत एक मॉडल के रूप में की थी।\nफोटोशूट के लिए पोज़ देती हुई काम्या पंजाबी\nकाम रे पंजाबी में वो रेहने वाली मेहलों की\nज़ी टीवी के धारावाहिक बानो मुख्य तेरी दुल्हन (2006) में ‘सिंदूर प्रताप सिंह’ के अपने किरदार से उन्हें बहुत लोकप्रियता मिली। जल्द ही, वह हिंदी टीवी धारावाहिकों की सबसे लोकप्रिय वैम्प्स में से एक बन गई।\nउन्हें अनामिका (2003) की 'मेहंदी मेहंदी' (1997) और 'काला शाह काला' जैसे कुछ संगीत वीडियो में दिखाया गया था।\n2003 में, उन्होंने एक व्यवसायी बंटी नेगी से शादी कर ली। जल्द ही, उनके विवाहित जीवन में समस्याएं पैदा होने लगीं और 2006 में उन्होंने तलाक के लिए अर्जी दायर की। बाद में, उन्होंने अपनी शादी को दूसरा मौका देने का फैसला किया और अपने तलाक के कागजात वापस ले लिए। अक्टूबर 2009 में, दंपति को एक बच्ची, आरा के साथ आशीर्वाद दिया गया था। लेकिन, कुछ महीनों के बाद, जोड़े के बीच गलतफहमी फिर से शुरू हो गई और आखिरकार 2013 में उनका तलाक हो गया।\nकथित तौर पर, उनके तलाक के पीछे का कारण काम्या के विवाहेतर संबंध के साथ उनके सह-कलाकार ne वो रे वोने मेहलों की ’(2005) था Nimai Bali जो चचेरे भाई का भाई भी है संजय दत्त ।\n2013 में, उसने एक प्रतियोगी के रूप में 'बिग बॉस 7' में भाग लिया। से खिताब जीता था गौहर खान ।\nबिग बॉस में काम्या पंजाबी\nShe did small roles in Bollywood films like Kaho Naa… Pyaar Hai (2000, girl taunting अमीषा पटेल क्रूज जहाज पर), ना तुम जानो ना हम (2002, अंतिम शादी के दृश्य में एक महिला), और कोइ मिल गया (2003, हिल स्टेशन के निवासियों में से एक)।\n2003 में, उन्होंने एक तेलुगू फिल्म 'मा आवेदा मैडा वोतु माई अवेदा चाला मंचिदी' में अभिनय किया।\nमाँ आवेदा मैडा वोतु माई अवेदा चाला मंचीदी-तेलुगु फिल्म\nउन्होंने कॉमेडियन के साथ 'कॉमेडी सर्कस' में भाग लिया Rajiv Thakur 2008 में।\nराजीव के साथ कॉमेडी सर्कस में काम्या पंजाबी\n2014 में, काम्या ने टीवी अभिनेता से मुलाकात की Karan Patel , और जल्द ही, उनके लिंक-अप की अफवाहें शुरू हो गईं। सूत्रों के अनुसार, वे अलग हो गए क्योंकि करण उनके प्रति वफादार नहीं थे, जबकि, कुछ अन्य स्रोतों के अनुसार, करण के माता-पिता एक तलाकशुदा और एक बच्चे की माँ को अपनी बहू के रूप में स्वीकार करने के लिए तैयार नहीं थे।\nकरण पटेल के साथ काम्या पंजाबी\nआकाशगंगा अपार्टमेंट सलमान खान घर\n2019 में, वह एक व्यवसायी से मिली Shalabh Dang । वे दोस्त बन गए, और जल्द ही उन्हें एक-दूसरे से प्यार हो गया। एक साक्षात्कार में, उसने अपनी कहानी साझा की,\nमैंने उससे पहले फोन पर बात की। मुझे कुछ चिकित्सकीय सलाह चाहिए थी। किसी मित्र ने मुझे अपना संदर्भ दिया था। फिर, 1 फरवरी को, वह किसी काम के लिए बॉम्बे आया और हम तब मिले थे। यह व्यक्तिगत बैठक नहीं थी, यह काम से संबंधित थी। जल्द ही, हमने बात करना शुरू कर दिया। उन्होंने पहल की। यह धीरे-धीरे हुआ जैसे हमने बात करना शुरू किया। मुझे वास्तव में शलभ के कुछ गुण पसंद थे। वह मेरे लिए बहुत देखभाल करने वाला और चिंतित था। जाहिर है, हम शुरुआत में दोस्त थे, लेकिन बहुत जल्द उसने मुझे शादी के लिए प्रपोज कर दिया। ”\nकाम्या पंजाबी से शादी कर ली Shalabh Dang 10 फरवरी 2020 को।\nउन्होंने हिंदी टीवी धारावाहिकों में अपनी नकारात्मक भूमिकाओं के लिए कई पुरस्कार जीते हैं।\nकाम्या पंजाबी अपने अवार्ड के साथ पोज़ देती हुईं\nदिवंगत टीवी अभिनेता, Pratyusha Banerjee उसके सबसे अच्छे दोस्तों में से एक था।\nकाम्या पंजाबी और प्रत्यूषा बनर्जी\nउन्होंने भारतीय सेलिब्रिटी क्रिकेट शो League बॉक्स क्रिकेट लीग के विभिन्न सत्रों में भाग लिया है।\nबॉक्स क्रिकेट लीग टीम के साथ काम्या पंजाबी\nउसकी पसंदीदा गौण एक नाक पिन है।\nकाम्या पंजाबी नोजपिन पहने\nभगवान गणेश की एक मूर्ति के साथ काम्या पंजाबी\nवह कॉमेडियन के साथ अच्छे दोस्त हैं Rajiv Thakur ।\nराजीव ठाकुर के साथ काम्या पंजाबी\nवह अक्सर पार्टीज के साथ स्पॉट की जाती हैं Vikas Gupta ।\nविकास गुप्ता के साथ काम्या पंजाबी\nबिग बॉस7(2013) की उनकी सह-प्रतियोगी, Kushal Tandon , उसका राखी भाई है।\nकुशाल टंडन के साथ काम्या पंजाबी\nवह जानवरों से प्यार करती है और एक पालतू कुत्ते का मालिक है।\nकाम्या पंजाबी अपने पालतू कुत्ते के साथ\nवह बिग बॉस के विभिन्न सीज़न में एक अतिथि के रूप में दिखाई दी हैं।\nबिग बॉस 13 में काम्या पंजाबी\nदिव्या भारती अपने पति के साथ\nवह एनजीओ के बच्चों के साथ समय बिताना पसंद करती हैं।\nएक एनजीओ के किड्स के साथ काम्या पंजाबी\nकाम्या पंजाबी ने रैंप वॉक किया\n↑४ इंडिया टुडे\nसूर्या हिंदी डब फिल्में सूची\nzee tv डांस इंडिया डांस 2018


Coronavirus COVID-19 symptoms checker reliance jio myjio app let you check this know how to use - Coronavirus संक्रमण का खतरा तो नहीं? MyJio ऐप पर र‍िलायंस ने दी आंकने की सुव‍िधा - Jansatta\nCoronavirus संक्रमण का खतरा तो नहीं? MyJio ऐप पर र‍िलायंस ने दी आंकने की सुव‍िधा\nCoronavirus COVID-19 symptoms: Reliance Jio के MyJio ऐप में जुड़ा नया ऑप्शन। कोरोना वायरस से जुड़े पूछे जाएंगे कुछ सवाल। जानें कैसे करेगा काम।\nजनसत्ता ऑनलाइन Edited By Tarun Chadha Published on: March 25, 2020 12:40 PM\nCoronavirus COVID-19 symptoms: रिलायंस जियो के माय जियो ऐप में जुड़ा ये फीचर\nReliance Jio MyJio App: दुनियाभर में Coronavirus के मामले सामने आ रहे हैं, भारत में भी COVID-19 के मामले बढ़ते जा रहे हैं। ऐसे में रिलायंस जियो (Reliance Jio) ने हाल ही में माय जियो ऐप (MyJio) में एक नए ऑप्शन को जोड़ा है। जियो ऐप में एक बैनर पर #CoronaHaaregaIndiaJeetega लिखा भी नज़र आ रहा है।\nरिलायंस जियो के ऐप में symptoms checker विकल्प को जोड़ा है। माय जियो ऐप के एंड्रॉयड वर्जन में यह ऑप्शन दिखाई दे रहा है। इस फीचर को इस्तेमाल करने के लिए आपको सबसे पहले अपने मायजियो ऐप को गूगल प्ले स्टोर पर जाकर अपडेट करें। symptoms checker आपसे हेल्थ और यात्रा से संबंधित प्रश्न पूछता है और जवाब के आधार पर कोरोना वायरस होने के रिस्क रेट को दर्शाता है।\nCoronavirus COVID-19 symptoms: रिलायंस जियो के माय जियो ऐप में जुड़ा ये फीचर (फोटो- मायजियो ऐप)\nCOVID-19 Symptoms: ऐसे करें चेक\nऐप को अपडेट करने के बाद जैसे ही ऐप को ओपन करेंगे आपको #CoronaHaregaIndiaJeetega वाले बैनर पर क्लिक करना है। इसके बाद अगली स्क्रीन पर आपको Check your symptoms now पर क्लिक करना होगा। इसके बाद अगली स्क्रीन पर symptoms checker ऑप्शन पर क्लिक करें। इसके बाद आपसे कुछ सवाल पूछे जाएंगे।\n1) सबसे पहला सवाल जो आपके सामने आएगा वो यह कि टेस्ट आप किसके लिए कर रहे हैं।\n2) इसके बाद आपकी उम्र क्या है।\n3) स्वास्थ्य से जुड़े सवाल पूछे जाएंगे।\n4) पिछले 14 दिनों में आपने नीचे दिए गए इनमें से किसी देश में गए हैं।\n5) क्या आपको बुखार है।\nऊपर बताए गए सवालों के अलावा अन्य सवाल भी आपसे पूछे जाएंगे। पूछे गए सभी सवालों का सभी जवाब देने के बाद आपके सामने रिजल्ट आएगा जिसमें आपको COVID-19 का कितना रिस्क है, यह बताया गया होगा। ऐप में इस बात का उल्लेख किया गया है कि यह टेस्ट बीमारी की वर्तमान समझ पर आधारित है।\nAirtel और Vodafone के 6GB डेटा वाले प्लान्स, जानें वैलिडिटी और बेनिफिट्स\n1 Redmi K30 Pro vs Poco X2: जानें, किस स्मार्टफोन के फीचर्स हैं ज्यादा दमदार\n2 Flipkart पर 64MP कैमरे वाला Realme6ऐसे मिल सकता है 1,149 रुपये में! जानें खूबियां\n3 Redmi Smart TV Max हुआ लॉन्च, कीमत है इतनी, जानें खासियतें


Dil Raju Second Marriage: साउथ के प्रोड्यूसर दिल राजू ने 20 साल छोटी लड़की से रचाई दूसरी शादी\nमुखपृष्ठSouthDil Raju Second Marriage: साउथ के प्रोड्यूसर दिल राजू ने 20 साल छोटी लड़की से रचाई दूसरी शादी\nSocial18 मई 11, 2020\nTelugu Producer Dil Raju gets married for the Second Time: See Pictures\nइन दिनों देशभर में कोरोना वायरस की वजह से लॉकडाउन चल रहा है. ऐसे में देश में होने वाले सभी प्रोग्राम, शादियां, फिल्मों और सीरियल की शूटिंग तक को आगे बढ़ा दिया गया है. हालांकि इसी बीच कम लोगों के बीच काफी लोगों ने शादी की हैं.\nProducer Dil Raju gets married for the second time\nदिल राजू ने की दूसरी शादी\nहाल ही मिली खबर के मुताबिक साउथ फिल्मों के जाने माने प्रोड्यूसर दिल राजू (Dil Raju) ने शादी कर ली है. बता दें, यह उनकी दूसरी शादी है.\nHappy Birthday Sai Pallavi: साउथ की इकलौती अभिनेत्री जो मेकअप नहीं करती,2करोड़ की डील ठुकराकर बटोरी थीं सुर्खियां\nइससे पहले इन्होने अनीता (Anita) से शादी की थी. लेकिन साल 2017 में अनिता का हैदराबाद में कार्डिक अरेस्ट से निधन हो गया था.\n20 साल छोटी लड़की से रचाई दूसरी शादी\nबताया जा रहा है कि दिल राजू ने रविवार रात को निजामाबाद के वेंकटेश्वर मंदिर में अपनी दूसरी शादी संपन्न की. दुल्हन के बार में ज्यादा जानकारी नहीं मिल पाई है लेकिन उनका नाम तेजस्विनी (Tejaswini) बताया जा रहा है, जो ब्राह्मण परिवार से संबंध रखती है.\nVijay Devarakonda के स्टारडम के आगे अल्लू अर्जुन, प्रभास और महेश बाबू भी हुए ढेर\nआपको बता दें, तेजस्विनी की उम्र 29 साल है. जबकि दिल राजू 49 साल के हो चुके हैं. देखा जाए तो दोनों की उम्र में 20 साल का अंतर है. शादी के दौरान की कुछ तस्वीरें सोशल मीडिया पर भी वायरल होना शुरू हो गईं हैं.\nबेटी ने की पिता की दूसरी शादी की पूरी व्यवस्था\nबताया जा रहा है दिल राजू और तेजस्विनी की इस शादी में दोनों परिवार के बेहद ही करीबी सदस्य ही शामिल हुए थे. इस शादी के बारे में यह भी बताया जा रहा है कि दिल राजू की दूसरी शादी की पूरी व्यवस्था उनकी बेटी हंशिता रेड्डी (Hanshita Reddy) की देखरेख में हुई है.\nब्लॉकबस्टर फिल्म Aarya ने पूरे किये 16 साल: Allu Arjun के फैंस ने ट्रेंड किया #16YearsForMagicalAARYA\nप्रॉडक्शन हाउस ने किया खुलासा\nआपकी जानकारी के लिए बता दें, दिल राजू के प्रॉडक्शन हाउस श्री वेंकटेश्वर क्रिएशन्स की तरफ से इस शादी के बारे में खुलासा किया गया है. प्रॉडक्शन हाउस की तरफ से सोशल मीडिया पर कुछ तस्वीरें भी पोस्ट की गई हैं जो खूब वायरल की जा रही हैं.\nये है अपकमिंग प्रोजेक्ट्स\nदिल राजू ने अभी तक साउथ फिल्म इंडस्ट्री में कई बड़ी फिल्मों का निर्माण किया है. इन फिल्मों में दिल, आर्या, परुगु, येवडू, मिस्टर परफेक्ट, नेनू लोकल, फिदा जैसी कई फ़िल्में शामिल हैं.\nआपको बता दें, उन्हें फिल्म नेनू लोकल और फिदा के लिए नैशनल अवॉर्ड से भी सम्मानित किया जा चुका है. यदि उनके अपकमिंग प्रोजेक्ट्स की बात करें फिलहाल वह पवन कल्याण के साथ फिल्म 'वकील साब' पर काम कर रहे हैं, जो बॉलीवुड फिल्म 'पिंक' की रीमेक है.


c - मुझे सी में प्रत्येक बार डेटा प्रकार निर्दिष्ट क्यों करना है? - हल किया\nc - मुझे सी में प्रत्येक बार डेटा प्रकार निर्दिष्ट क्यों करना है?\ncompiler-construction printf (8)\nक्या संकलक यह पहचानने के लिए पर्याप्त परिपक्व नहीं है कि जब मैंने अपना चर घोषित किया?\nआप दशकों पहले निर्दिष्ट एक भाषा का उपयोग कर रहे हैं। सी से आधुनिक डिजाइन सौंदर्यशास्त्र की अपेक्षा न करें, क्योंकि यह आधुनिक भाषा नहीं है। आधुनिक भाषा उपयोगिता या स्पष्टता में सुधार के लिए संकलन, व्याख्या या निष्पादन में दक्षता की एक छोटी राशि का व्यापार करेगी। सी उस समय से है जब कंप्यूटर प्रसंस्करण का समय महंगा था और अत्यधिक सीमित आपूर्ति में था, और इसका डिजाइन इसे दर्शाता है।\nयही कारण है कि सी और सी ++ पसंद की भाषाएं रहते हैं जब आप वास्तव में, वास्तव में तेज़, कुशल या धातु के करीब होने की परवाह करते हैं।\nजैसा कि आप नीचे दिए गए कोड स्निपेट से देख सकते हैं, मैंने एक चर चर और एक int चर घोषित कर दिया है। जब कोड संकलित हो जाता है, तो उसे डेटा प्रकारों के चर प्रकार और i की पहचान करनी चाहिए।\nमुझे अपने चर को स्कैन करने के दौरान फिर से बताने की आवश्यकता क्यों है कि यह स्कैन करने के लिए %s या %d निर्दिष्ट करके स्ट्रिंग या पूर्णांक चर है? क्या संकलक यह समझने के लिए पर्याप्त परिपक्व नहीं है कि जब मैंने अपने चर घोषित किए?\nprintf ("Enter your family name: ");\nprintf ("Enter your age: ");\nऐसा इसलिए है क्योंकि फ़ंक्शन को बताने का यही एकमात्र तरीका है (जैसे printf scanf ) कि आप किस प्रकार का मान गुजर रहे हैं। उदाहरण के लिए-\nयह कोड चरित्र को पूर्णांक 22 नहीं प्रिंट करेगा। क्योंकि आपने चर के रूप में चर के इलाज के लिए printf फ़ंक्शन को बताया है।\nक्योंकि printf में आप डेटा प्रकार निर्दिष्ट नहीं कर रहे हैं, आप डेटा प्रारूप निर्दिष्ट कर रहे हैं। यह किसी भी भाषा में एक महत्वपूर्ण भेद है, और यह सी में दोगुना महत्वपूर्ण है।\nजब आप %s साथ स्ट्रिंग में स्कैन करते हैं, तो आप यह नहीं कह रहे हैं "मेरे स्ट्रिंग चर के लिए एक स्ट्रिंग इनपुट पार्स करें।" आप यह नहीं कह सकते कि सी में क्योंकि सी में स्ट्रिंग प्रकार नहीं है। सबसे करीबी चीज सी को एक स्ट्रिंग वैरिएबल है जो एक निश्चित आकार का वर्ण सरणी है जिसमें एक स्ट्रिंग का प्रतिनिधित्व करने वाले वर्ण होते हैं, जिसमें एक शून्य वर्ण द्वारा इंगित स्ट्रिंग के अंत होते हैं। तो आप वास्तव में क्या कह रहे हैं "स्ट्रिंग को पकड़ने के लिए यहां एक सरणी है, मैं वादा करता हूं कि यह स्ट्रिंग इनपुट के लिए काफी बड़ा है जिसे मैं पार्स करना चाहता हूं।"\nआदिम? बेशक। 40 साल पहले सी का आविष्कार किया गया था, जब एक ठेठ मशीन में 64K रैम था। ऐसे माहौल में, रैम को संरक्षित करने से परिष्कृत स्ट्रिंग मैनिपुलेशन की तुलना में अधिक प्राथमिकता थी।\nफिर भी, %s स्कैनर अधिक उन्नत प्रोग्रामिंग वातावरण में बनी हुई है, जहां स्ट्रिंग डेटा प्रकार हैं। क्योंकि यह टाइपिंग के बारे में स्कैनिंग के बारे में है।\nचूंकि परिवर्तनीय तर्कों के प्रकारों को जानने के लिए scanf और printf जैसे परिवर्तनीय तर्क फ़ंक्शन के लिए कोई पोर्टेबल तरीका नहीं है, यहां तक कि कितने तर्क पारित नहीं किए जाते हैं।\nसी अकसर किये गए सवाल देखें: मैं कैसे खोज सकता हूं कि फ़ंक्शन को वास्तव में कितने तर्कों के साथ बुलाया गया था?\nयही कारण है कि वेरिएबल तर्कों की संख्या, और शायद प्रकार निर्धारित करने के लिए कम से कम एक निश्चित तर्क होना चाहिए। और यह तर्क (मानक इसे parmN कहते हैं, सी 11 देखें ( आईएसओ / आईईसी 98 99 : 201x) §7.16 परिवर्तनीय तर्क ) इस विशेष भूमिका निभाते हैं, और मैक्रो va_start को पारित किया जाएगा। दूसरे शब्द में, आपके पास मानक सी में प्रोटोटाइप के साथ कोई फ़ंक्शन नहीं हो सकता है:\nपहला पैरामीटर एक प्रारूप स्ट्रिंग है । यदि आप दशमलव संख्या प्रिंट कर रहे हैं, तो ऐसा लगता है:\n"%d" (दशमलव संख्या)\n"%5d" (रिक्त स्थान के साथ चौड़ाई5तक दशमलव संख्या)\n"%05d" (दशमलव संख्या शून्य के साथ चौड़ाई5तक गद्देदार)\n"%+d" (दशमलव संख्या, हमेशा एक चिह्न के साथ)\n"Value: %d\_n" (संख्या से पहले / बाद में कुछ सामग्री)\nइत्यादि, उदाहरण के लिए विकिपीडिया पर प्रारूप प्लेसहोल्डर्स को यह पता लगाने के लिए देखें कि प्रारूप स्ट्रिंग में क्या हो सकता है।\nयहां एक से अधिक पैरामीटर भी हो सकते हैं:\n"%s - %d" (एक स्ट्रिंग, फिर कुछ सामग्री, फिर एक संख्या)\nप्रोटोटाइप int scanf ( const char * format, ... ); scanf रूप में int scanf ( const char * format, ... ); स्टोर्स को अतिरिक्त तर्कों द्वारा इंगित स्थानों में पैरामीटर प्रारूप के अनुसार डेटा दिया गया है।\nयह कंपाइलर से संबंधित नहीं है, यह स्कैनफ के लिए परिभाषित वाक्यविन्यास के बारे में है। पैरामीटर प्रारूप को डेटा के प्रवेश के लिए आकार के बारे में स्कैनफ को जानने के लिए आवश्यक है।\nprintf एक आंतरिक कार्य नहीं है । यह प्रति भाषा सी भाषा का हिस्सा नहीं है। सभी कंपाइलर printf को कॉल करने के लिए कोड उत्पन्न करते हैं, जो भी पैरामीटर पास करते हैं। अब, क्योंकि सी रन टाइम पर टाइप जानकारी को समझने के लिए एक तंत्र के रूप में reflection प्रदान नहीं करता है, प्रोग्रामर को स्पष्ट रूप से आवश्यक जानकारी प्रदान करना होता है।\nprintf और scanf I / O फ़ंक्शंस हैं जिन्हें नियंत्रण स्ट्रिंग और तर्कों की एक सूची प्राप्त करने के तरीके में डिज़ाइन और परिभाषित किया गया है।\nफ़ंक्शंस को पास किए गए पैरामीटर के प्रकार को नहीं पता है, और कंपाइलर भी इस जानकारी को पास नहीं कर सकता है।\nc compiler-construction printf scanf


Triple Century King Karun Nair buys Ford Mustang and gets special Number Plate | करुण नायर ने खरीदी फोर्ड मस्टांग लेकिन क्यों है इस कार का नंबर KA03NA303? - Hindi Oneindia\n» करुण नायर ने खरीदी फोर्ड मस्टांग लेकिन क्यों है इस कार का नंबर KA03NA303?\nकरुण नायर ने खरीदी फोर्ड मस्टांग लेकिन क्यों है इस कार का नंबर KA03NA303?\nUpdated: Friday, February 17, 2017, 11:40 [IST]\nनई दिल्ली। करूण नायर... ये वो नाम है जो कि आज किसी भी परिचय का मोहताज नहीं। अपने तिहरे शतक की बदौलत क्रिकेट की किताब में अपना नाम सुनहरे शब्दों में अंकित करवाने वाला ये युवा क्रिकेटर इन दिनों अपनी 'लवली वेलेंन्टाइन' को लेकर चर्चा में हैं।\nआईना झूठा है सच्ची तस्वीरें हैं: लोकेश राहुल एलिक्जिर नाहर को डेट कर रहे हैं?\nकरूण नायर की 'लवली वेलेंन्टाइन'\nना ना, करण की 'लवली वेलेंन्टाइन' कोई लड़की नहीं बल्कि चमचमाती हुई लाल रंग की फोर्ड मस्टैंग कार है, जो उन्होंने 'वेलेंन्टाइन डे' पर खरीदी है। इस खूबसूरत कार की कीमत 67 लाख है। अपनी इस कार की तस्वीर नायर ने प्रशंसकों के साथ मीडिया पर साझा की। लाल रंग की इस कार को नायर ने अपनी वेलेंन्टाइन बताया।\nचेन्नई में 303 रनों की नाबाद पारी\nलेकिन ये कार इसलिए खास नहीं है बल्कि इस कार की चर्चा इसलिए ज्यादा हो रही है क्योंकि इस कार का नंबर है KA 03 NA 303। जिसमें एक खास बात छुपी हुई है, जरा गौर से देखिए इस नंबर को तो आप हमारी बात समझ जाएंगे। दरअसल यहां KA का मतलब है करुण और NA का मतलब है नायर, 03 यानी अपने तीसरे टेस्ट में नायर ने 303 रन की नाबाद पारी खेली थी।\nचेन्नई टेस्ट में 303 रनों की नाबाद पारी\nगौरतलब है कि 25 साल के इस खिलाड़ी ने चेन्नई में 303 रनों की नाबाद पारी खेलकर सफलता का नया इतिहास रचा था। उनकी इस पारी के बल पर टीम इंडिया ने इंग्लैंड के खिलाफ7विकेट पर 759 रन बनाए थे।\nkarun nair, team india, cricket, car, करूण नायर, टीम इंडिया, क्रिकेट, कार\nKarun Nair, recently sharedaphoto of his brand new Ford Mustang and called it his Valentine.The number plate of the car is drawing all the attention as it sportsatrendy- KA 03 NA 303.Know the storu behind this unsual number


जानिए कौन है आईपीएल फाइनल में सबसे बड़ी पारी खेलने वाला कप्तान, अपने दम पर दिलाई थी टीम को जीत-find out Highest Score by Captain in IPL Final\nIPL 2020: जानिए कौन है आईपीएल फाइनल में सबसे बड़ी पारी खेलने वाला कप्तान\nआईपीएल 2020 (IPL 2020) का आगाज 19 सितंबर से हो रहा है, यूएई में टूर्नामेंट शुरू होने से पहले जानिए किस कप्तान ने फाइनल में खेली है सबसे बड़ी पारी\nNews18 Hindi | August 19, 2020, 11:15 PM IST\nनई दिल्ली. इंडियन प्रीमियर लीग 2020 का आगाज होने में अब बस एक महीना बचा है. यूएई में होने वाला ये टूर्नामेंट इस बार फैंस के बिना खेला जाएगा. कोरोना वायरस के चलते एहतियातन फैंस के स्टेडियम में जाने पर पाबंदी रहेगी. हालांकि इसके बावजूद इंडियन प्रीमियर लीग का सुपरहिट होना तय है क्योंकि इस लीग में दुनिया के कई दिग्गज क्रिकेटर शिरकत करेंगे. इंडियन प्रीमियर लीग शुरू होने से पहले हम आपको बताने जा रहे हैं उन कप्तानों के बारे में जिन्होंने अपनी टीम के लिए फाइनल मैच में सबसे ज्यादा रन बनाए हैं. आइए डालते हैं उनपर एक नजर.\n1. डेविड वॉर्नर- आईपीएल फाइनल में सबसे बड़ी और मैच जिताऊ पारी खेलने वाले कप्तान डेविड वॉर्नर हैं. सनराइजर्स हैदराबाद के इस कप्तान ने साल 2016 में खेले गए आईपीएल फाइनल में महज 38 गेंदों में 69 रनों की पारी खेली थी. अपनी इस पारी में वॉर्नर ने 8 चौके और3छक्के जड़े थे. वॉर्नर की पारी के दम पर सनराइजर्स हैदराबाद ने 20 ओवर में 208 रनों का विशाल स्कोर बनाया था. जवाब में बैंगलोर की टीम 200 रन ही बना सकी और हैदराबाद ने आईपीएल पर कब्जा कर लिया.\n2. एमएस धोनी- आईपीएल फाइनल में दूसरी सबसे बड़ी पारी खेलने वाले कप्तान एमएस धोनी हैं. आईपीएल 2013 के फाइनल में धोनी ने मुंबई इंडियंस के खिलाफ 45 गेंदों में नाबाद 63 रन बनाए थे, जिसमें उन्होंने5छक्के और3चौके लगाए थे. हालांकि इसके बावजूद चेन्नई की टीम 149 रनों का लक्ष्य हासिल नहीं कर पाई थी.\n3. विराट कोहली- आईपीएल फाइनल में तीसरी सबसे बड़ी पारी खेलने वाले कप्तान विराट कोहली हैं. विराट कोहली ने आईपीएल 2016 में सनराइजर्स हैदराबाद के खिलाफ 54 रन बनाए थे. लेकिन विराट कोहली की ये पारी भी अपनी टीम को जीत नहीं दिला सकी थी.\n4. स्टीव स्मिथ- आईपीएल की चौथी सबसे बड़ी पारी खेलने वाले कप्तान स्टीव स्मिथ हैं. साल 2017 में राइजिंग पुणे सुपरजायंट की कप्तानी कर रहे स्मिथ ने फाइनल मैच में 51 रन बनाए थे, लेकिन इसके बावजूद उनकी टीम मुंबई इंडियंस से खिताबी मैच 1 रन से हार गई थी.\n5. आईपीएल फाइनल में सबसे बड़ी पारी खेलने वाले पांचवें कप्तान रोहित शर्मा हैं. रोहित ने साल 2015 के फाइनल में चेन्नई सुपरकिंग्स के खिलाफ महज 26 गेंदों में 50 रन ठोके थे. रोहित की धुआंधार पारी के दम पर मुंबई ने 202 रनों का विशाल स्कोर खड़ा किया. चेन्नई की टीम महज 161 रन बना सकी और 41 रनों से फाइनल गंवा बैठी.


'Open Pores Skin Care Tips : त्‍वचा को लचीला बनाए रखने के लिए स्किन (Skin) पर छोटे छोटे ऑयल ग्‍लैंड बने होते हैं जो चेहरे के टी जोन एरिया में अधिक सक्रिय होते हैं. उम्र के साथ साथ ये पोर्स (Pores)ओपन और बड़े दिखने लगते हैं. कई बार स्किन केयर (Skin Care) में लापरवाही की वजह से भी ये विजिबल दिखने लगते हैं और चेहरा उम्र से अधिक मेच्‍योर नजर आने लगता है. ये पोर्स चेहरे की खूबसूरती को बिगाड़ देते हैं. ओपन पोर्स की वजह से चेहरे पर पिंपल्स, ब्लैकहेड्स और एक्ने की समस्या भी बढने लगती है. '


Electricity production planning\nजवानों के लिए पोर्टेबल विंड टरबाइन से बिजली बनाएगी पीयू\nडॉ रविंद्र मलिक, चंडीगढ़ पंजाब यूनिवर्सिटी (पीयू) देश के बॉर्डर पर रिमोट और दुर्गम एरिया में तैनात आ\nJagranMon, 18 Jun 2018 08:10 AM (IST)\nडॉ रविंद्र मलिक, चंडीगढ़ पंजाब यूनिवर्सिटी (पीयू) देश के बॉर्डर पर रिमोट और दुर्गम एरिया में तैनात आर्मी के जवानों के लिए पोर्टेबल विंड टरबाइन से बिजली बनाएगी। प्रोजेक्ट को केंद्र सरकार ने औपचारिक मंजूरी दे दी है। बॉर्डर पर रिमोट एरिया में ड्यूटी कर रहे आर्मी जवानों को बिजली की कमी से जूझना पड़ता है। कई जगह तो बिजली न पहुंचने के चलते खासी दिक्कत आती है। इसे देखते हुए पीयू के यूनिवर्सिटी इंस्टीट्यूट ऑफ इंजीनिय¨रग एंड टेक्नोलॉजी (यूआइईटी) ने प्रपोजल भेजा था जिसे अब मंजूरी मिली है। बाकायदा प्रोजेक्ट की डिजाइनिंग पर काम भी शुरू हो गया है। प्रोजेक्ट के तहत इन इलाकों में हवा की गति जांची जाएगी। इसके आधार पर वहां टरबाइन लगाई जाएगी। हर रोज औसतन 500 वाट बिजली बनाने की योजना है जो 20-25 जवानों की आम जरूरतों को पूरा करेगी।\nशुरुआती बजट 10 लाख\nप्रोजेक्ट को लेकर पीयू द्वारा करीब6महीने पहले केंद्र सरकार के संबंधित विभाग को प्रपोजल भेजा गया था। इसकी प्रेजेंटेशन दी गई थी कि कैसे बिजली बनाई जाएगी। इसके लिए प्रस्तावित बजट करीब 10 लाख है। दो स्टूडैंट संस्थान के डॉ. एपी सिंह और डॉ. वाईपी वर्मा के निर्देश में काम कर रहे हैं।\nऐसे बनेगी टरबाइन से बिजली\nटरबाइन को इलाके की हाइट के हिसाब से स्थापित किया जाएगा। हवा की गति बढ़ने से यह तेजी से घुमेगी। इसके बाद इसे जेनरेटर से जोड़ा जाएगा जो कि बैटरी को चार्ज करेगी। हवा की गति का इसमें अहम योगदान होगा। इसमें विंड डाटा का अध्ययन किया जाएगा। उपरोक्त जगह पर पोर्टेबल बिजली बनाने का अपने आप में अनूठा प्रयोग होगा।\nटरबाइन में लगेगा कंपोजिट मैटीरियल\nटरबाइन कंपोजिट मैटीरियल से बनेगी। यह मैटीरियल बेहद हल्का और मजबूत होता है। इससे टरबाइन को कहीं भी ले जाने में कोई दिक्कत नहीं होगी। प्लेन को बनाने में भी ऐसे ही मैटीरियल का इस्तेमाल होता है।\nपहले होगी हवा की टेस्टिंग\nसमतल एरिया में सामान्य रूप से हवा की गति2से3मीटर प्रति सेकेंड होती है जबकि पहाड़ी इलाकों में यह 8 से 10 मीटर प्रति सेकेंड हो जाती है। हवा की गति बढ़ने से बिजली का उत्पादन भी बढ़ेगा। गति के आधार पर टरबाइन घूमेगी। टरबाइन में लगे ब्लेड जितनी तेज गति से घूमेंगे उतनी ही ज्यादा बिजली बनेगी ।\nटरबाइन से बिजली बनने से आर्मी की कई अहम जरूरतें पूरी होंगी। इसकी मदद से जवानों को वायरलेस सेट चार्ज करने में दिक्कत नहीं आएगी। मोबाइल भी चार्ज कर सकते हैं। इसके अलावा सर्दी में पहने जाने वाले सूट को बिजली की मदद से गर्म रख ठंड से बचाया जा सकेगा।


पोस्ट ऑफिस में बदल गया ये नियम, कहीं आप पर तो नहीं पड़ने जा रहा इसका असर! | There are Five changes in Sukanya Samriddhi Yojana, everybody should know about this MJA\nपोस्ट ऑफिस में बदल गया ये नियम, कहीं आप पर तो नहीं पड़ने जा रहा इसका असर!\nFirst Published Jun 28, 2020, 2:49 PM IST\nबिजनेस डेस्क। पोस्ट ऑफिस ने कई तरह की स्मॉल सेविंग्स स्कीम्स चला रखी है। सुकन्या समृद्धि योजना (Sukanya Samriddhi Yojana) पोस्ट ऑफिस की सबसे लोकप्रिय योजनाओं में से एक है। इसमें सालाना ब्याज दर 7.6 फीसदी है। इतना ज्यादा ब्याज कम ही बचत योजनाओं में मिल पाता है। पोस्ट ऑफिस की योजना होने के कारण इसमें किया गया निवेश पूरी तरह सुरक्षित रहता है। इस योजना में बेटी के नाम 14 साल तक निवेश करने पर 21 साल की उम्र में एक अच्छी-खासी रकम मिल जाती है। हाल ही में वित्त मंत्रालय ने सुकन्या समृद्धि योजना के कुछ नियमों में बदलाव किया है, जिनके बारे में जानना जरूरी है।\nखाता संचालन के लिए 18 साल का होना जरूरी\nनियमों में किए गए बदलाव के तहत अब कोई लड़की 18 साल की उम्र से पहले अपने खाते का संचालन नहीं कर सकती। पहले 10 वर्ष की उम्र से ही कोई लड़की इस योजना में अपने खाते का संचालन कर सकती थी। अब लड़की की उम्र 18 साल होने तक अभिभावक उसके खाते का संचालन करेंगे।\nअकाउंट नहीं होगा डिफॉल्ट\nपहले सुकन्या समृद्धि योजना में एक वित्त वर्ष में न्यूनतम 250 रुपए की रकम नहीं जमा करने पर अकाउंट डिफॉल्ट घोषित कर दिया जाता था। अब नए नियम के लागू होने पर ऐसा नहीं होगा। अब डिफॉल्ट अकाउंट में जमा रकम पर वही ब्याज मिलेगा, जो स्कीम में तय होगा।\nकब कराया जा सकता अकाउंट बंद\nनए नियमों के मुताबिक, जिस बच्ची के नाम अकाउंट खोला गया है, अगर उसकी मौत होने पर या सहानुभूति के आधार पर अकाउंट को समय से पहले बंद कराया जा सकता है। सहानुभूति से यहां मतलब है कि अकाउंट होल्डर को कोई गंभीर और जानलेवा बीमारी हो गई हो या अभिभावक की मौत हो गई हो।\nइस मामले में पहले यह नियम था कि अगर खाताधारक की मौत हो गई हो या बच्ची का निवास स्थान बदल गया हो, सिर्फ तभी खाता बंद कराया जा सकता था।\nदो लड़कियों के लिए खोला जा सकता है खाता\nयोजना के तहत एक परिवार की दो लड़कियों के नाम यह खाता खोला जा सकता है। सुकन्या समृद्धि खाता खुलवाने के लिए जन्म प्रमाण पत्र के साथ एक शपथ पत्र भी देना जरूरी कर दिया गया है। इसके पहले अभिभावक को सिर्फ मेडिकल सर्टिफिकेट देना होता था।\nवित्तीय वर्ष के अंत में जमा होगा ब्याज\nनए नियमों के मुताबिक, सुकन्या समृद्धि खाते पर ब्याज वित्तीय वर्ष के अंत में जमा किया जाएगा। इसके अलावा, इस खाते में गलत तरीके से जमा किए गए ब्याज को वापस करने के नियम को खत्म कर दिया गया है। अब इस योजना में ब्याज दर सभी डिफॉल्ट खातों पर लागू होती है।


BJP Candidate First List: लोकसभा चुनाव के प्रत्याशियों की सूची तैयार, शत्रुघ्न सिन्हा का टिकट कटा, देखें लिस्‍ट | News State\nBJP Candidate First List: लोकसभा चुनाव के प्रत्याशियों की सूची तैयार, शत्रुघ्न सिन्हा का टिकट कटा, देखें लिस्‍ट\nSunday, 17 March 2019 08:06 AM\nबीजेपी ने लोकसभा चुनाव के प्रत्याशियों की सूची तैयार कर ली है और जल्द ही जारी कर देगी. शनिवार देर रात करीब आठ घंटे चली बैठक में उम्मीदवारों को टिकट देने पर फैसला लिया गया. इस बैठक में प्रधानमंत्री नरेंद्र मोदी और बीजेपी अध्यक्ष अमित शाह समेत अन्य दिग्गज नेता मौजूद रहे. दिल्ली स्थित पार्टी मुख्यालय पर नेताओं के पहुंचने का सिलसिला शाम से ही शुरू हो चुका है. रविवार को यूपी कोर ग्रुप की मीटिंग अमित शाह के साथ होगी. 18 मार्च की बीजेपी चुनाव समिति की मीटिंग में यूपी की पहली लिस्ट आयेगी. सूत्रों के मुताबिक बीजेपी ने भागलपुर से शाहनवाज हुसैन का टिकट काट दिया है. वो इस बार चुनाव नहीं लड़ेंगे. पिछली बार बीजेपी के राष्ट्रीय प्रवक्ता शाहनवाज हुसैन भागलपुर से चुनाव मैदान में उतरे थे, लेकिन करीब 8 हजार वोटों से हार गए थे. रविशंकर प्रसाद को पटना साहिब से टिकट मिला है. 2014 में शत्रुघ्न सिन्हा ने यहां से चुनाव लड़ा था. लेकिन बागी तेवर के चलते उनका टिकट कटना तय माना जा रहा था.\nयह भी पढ़ेंः कांग्रेस ने 27 उम्मीदवारों की चौथी लिस्ट की जारी, तिरुवनंतपुरम से शशि थरूर को टिकट, देखें पूरी सूची\nसूत्रों के मुताबिक इस बार नवादा से एलजेपी से वीना सिंह को टिकट मिला हैं. वीना सिंह वर्तमान में मुंगेर से सांसद हैं. वीना सिंह बिहार के बाहुबली पूर्व सांसद सूरजभान सिंह की पत्नी हैं. बीजेपी ने पटना साहिब से रविशंकर प्रसाद और आरा से केंद्रीय मंत्री आरके सिंह को टिकट मिला दिया है. भारतीय जनता पार्टी ने केंद्रीय मंत्री गिरिराज सिंह को बिहार के बेगूसराय से अपना उम्मीदवार बनाया है. साल 2014 के लोकसभा चुनाव में गिरिराज सिंह ने नवादा से चुनाव जीते थे.\nयह भी पढ़ेंः चुनावी हलचल LIVE: प्रियंका गांधी आज यूपी का करेंगी दौरा, पार्टी कार्यालय में बनाएंगी चुनावी रणनीति\nबिहार के बीजेपी प्रदेश अध्यक्ष नित्यानंद राय को उजियारपुर, केंद्रीय मंत्री रामकृपाल यादव को पाटलिपुत्र, राजीव प्रताप रूडी को छपरा, राधामोहन सिंह को पूर्वी चंपारण और संजय जयसवाल को पश्चिमी चंपारण से टिकट दिया गया है. वहीं, हुकुमदेव यादव के बेटे अशोक यादव को बिहार के मधुबनी से उम्मीदवार बनाया गया है.\nयह भी पढ़ेंः Lok Sabha Elections 2019: CPI(M) ने जारी की 45 उम्मीदवारों की पहली लिस्ट, इन्हें मिला टिकट\nइसके अलावा अतिरिक्त महाराष्ट्र की नागपुर सीट से नितिन गड़करी, मुंबई नॉर्थ सेंटर से पूनम महाजन, मुंबई नॉर्थ ईस्ट से किरीट सोमैया को बीजेपी ने चुनाव मैदान में उतारा है. वहीं, बिहार की भागलपुर, शिवान, झंझारपुर, वाल्मीकि नगर, गोपालगंज और गया सीट बीजेपी ने एनडीए में सहयोगी जेडीयू को दिया है.\nबता दें कि पहले चरण में 11 अप्रैल को 91 सीटों पर मतदान होंगे. इसके बाद दूसरे चरण के लिए 18 अप्रैल को वोट डाले जाएंगे. दूसरे चरण में 97 सीटों पर वोट पड़ेंगे. ये चुनाव कुल सात चरणों में कराए जा रहे हैं. इसके बाद 23 मई को सभी सीटों के नतीजे एक साथ आएंगे.\nबांका: पुतुल सिंह


चिट्ठा चर्चा: अंग्रेजी न् जानने का अर्थ खुदकशी है!\n'सफर' पर एक नई पहल कर रहा हूं। इसमें हर हफ्ते एक शब्द पहेली होगी जिसमें आपको एक शब्द का रिश्ता दूसरे से बताना होगा। आधार धातु , ध्वनिसाम्यता अथवा अर्थ साम्यता - कुछ भी हो सकती है। मुझे लगता है कि 'सफर' को आपकी हरी झण्डी तो मिल चुकी है। आपका जुड़ाव भी इससे हो चुका है ऐसा मैं मानने लगा हूं। कई साथी यह ज़ाहिर भी कर चुके है। गुज़ारिश है, ये प्रयास कैसा लगा ज़रूर बताएं । ये सिर्फ आपके लिए है। आपकी प्रतिक्रियाओं से यह अनुमान मैं लगा सकूंगा कि इसे जारी रखना है या नहीं।\nहमारे ज्ञान की पोल खोलती पोल तो वाकई लाजवाब है. और इस सफर को समाप्त करने का मन न बनाएँ अब कभी भी नहीं तो हमें बहुत सफ़र होगा. यदि किसी हिन्दी चिट्ठे को मैं हमेशा जिन्दा देखना चाहूंगा, तो वो यही होगा - शब्दों का सफर.\nअनिल रघुराज अक्तूबर 25, 2007 8:55 am\nALOK PURANIK अक्तूबर 25, 2007 10:16 am\nआलोक अक्तूबर 25, 2007 10:41 am\nअंतरिक्ष में एक् गर्भवती तिलचट्टी मां बनी।\nसबसे दिलचस्प खबर यही थी।\nतिलचट्टा हुआ या तिलचट्टी? वैसे आजकल तिलचट्टियाँ किसी से कम नहीं हैं मैं तो ऐसे ही पूछ रहा हूँ।\nआप आज खूब हल जोत रहे हैं, हलंतों पर काबू रखिए।\nआलोक अक्तूबर 25, 2007 10:42 am\nपहले आपने हल जोते थे अपने फ़ुरसतिया वाले चिट्ठे पर।\nअजित अक्तूबर 25, 2007 1:44 pm\nहमेशा की तरह कानपुरिया ठाठ वाला लेखन... जानकारियां भयीं। आपका शुक्रिया अनूपजी .\nUdan Tashtari अक्तूबर 25, 2007 4:15 pm\nShrish अक्तूबर 27, 2007 5:15 pm


पीएम आवास योजना (PMAY) का आप कैसे उठा सकते हैं फायदा? - Latest Real estate investment News Gurgaon\nपीएम आवास योजना (PMAY) का आप कैसे उठा सकते हैं फायदा?\nPMAY के बारे में आपको हमारे इस आर्टिकल में पूरी जानकारी मिल सकती है\nअगर आप मकान खरीदने की योजना बना रहे हैं तो प्रधानमंत्री आवास योजना (PMAY) आपका काम आसान कर सकती है. पहले PMAY का लाभ सिर्फ गरीब वर्ग के लिए था. अब होम लोन की रकम बढ़ाकर शहरी इलाकों के गरीब और मध्यम वर्ग को भी PMAY के दायरे में लाया गया है.\nशुरुआती प्रावधानों के मुताबिक PMAY में होम लोन (Home Loan) की रकम3से6लाख रुपये तक थी, जिस पर PMAY के तहत ब्याज पर सब्सिडी दी जाती थी. अब इसे बढ़ाकर अब 18 लाख रुपये तक कर दिया गया है.\nEWS (निम्न आर्थिक वर्ग) के लिए सालाना घरेलू आमदनी 3.00 लाख रुपये तय है. LIG (कम आय वर्ग) के लिए सालाना आमदनी3लाख से6लाख के बीच होनी चाहिए. सालाना 12 और 18 लाख रुपये तक की आमदनी वाले लोग भी PMAY का लाभ उठा सकते हैं.\nवेतन पाने वाले लोगों के लिए वेतन प्रमाण पत्र, फार्म 16, या इनकम टैक्स रिटर्न (ITR)\nअपना काम करने वाले लोगों के लिए 2.50 लाख रुपये तक की सालाना आमदनी के लिए आय प्रमाण पत्र के रूप में हलफनामा प्रस्तुत किया जा सकता है. अगर सालाना आमदनी 2.50 लाख रुपये से अधिक है तो उसके लिए आमदनी का उचित सबूत प्रस्तुत करना जरूरी है.\nPMAY में कितनी मिलेगी सब्सिडी?\nPMAY के तहत सरकारी सब्सिडी की रकम\nसालाना आमदनी के हिसाब से ब्याज पर सब्सिडी की रकम\nयह नौ फीसदी के डिस्काउंट रेट पर कैलकुलेट की जाएगी. किसी सब्सिडी की एनपीवी की गणना करने के लिए आपको लोन के लिए चुकी जाने वाली राशि और और हर मासिक क़िस्त में ब्याज की रकम पर ध्यान देने की जरूरत है.\nPMAY में सब्सिडी की रकम से आपके लोन की रकम घट जाती है और इस तरह आप पर ब्याज का बोझ कम हो जाता है.\nPMAY में कैसे होगी ब्याज सब्सिडी की गणना\nमान लेते हैं कि लोन लेने वाले किसी व्यक्ति की सालाना आमदनी छह लाख रुपये है.\nयही ब्याज सब्सिडी सरकार लोगों को उपलब्ध करा रही है. इस हिसाब से आपका PMAY लोन वास्तव में छह लाख रुपये की जगह 3.33 लाख रुपये हो जाता है.\nकितना होगा PMAY में फायदा?\nकैसे मिलेगा PMAY सब्सिडी का लाभ?\nअगर आप योग्य हैं तो पहले सेंट्रल नोडल एजेंसी को आपका आवेदन भेजा जायेगा.\nअगर मंजूरी मिल गयी तो एजेंसी सब्सिडी की रकम कर्ज देने वाले बैंक को दे देगी.\nयह रकम आपके लोन अकाउंट में आ जाएगी.\nअगर आपकी सालाना आमदनी सात लाख है और लोन की रकम9लाख, तो आपकी सब्सिडी 2.35 लाख रुपये बनेगी.\nइसे घटाने के बाद आपके लोन की रकम 6.65 लाख रुपये बचेगी. आप इस रकम पर मासिक किस्त भरेंगे. अगर लोन की रकम आपकी सब्सिडी की योग्यता से अधिक है तो अतिरिक्त रकम पर आपको सामान्य दर से ब्याज चुकाना पड़ेगा.\nPMAY में क्या बरतें सावधानी?\nवास्तव में होम लोन पर ब्याज दर नौ फीसदी से अलग भी हो सकते हैं.\nइस समय MCLR पर आधारित होम लोन की दरें 8.5 फीसदी के करीब हैं.\nइस वजह से ब्याज दर और मासिक क़िस्त कम हो सकती हैं.\nPMAY का लाभ उठाने के लिए योग्यता संबंधी मसले चेक कर लें.\nअगर आपके, पति/पत्नी या बच्चे के नाम से देश में कहीं भी कोई पक्का मकान है तो PMAY का लाभ नहीं मिल सकता|\nPMAY, pmay scheme\nWhy your home loan EMIs won’t come down immediately


4 साल कोमा में रहने के बाद हुआ था जूही के भाई का निधन, बात करते हुए छलके आंसू - BackToBollywood\nHome bollywood celebs Celebs Gossips Juhi Chawla4साल कोमा में रहने के बाद हुआ था जूही के भाई का निधन, बात करते हुए छलके आंसू\n4 साल कोमा में रहने के बाद हुआ था जूही के भाई का निधन, बात करते हुए छलके आंसू\nजूही चावला अब फिल्मों में ज्यादा नजर नहीं आती हैं. जूही को आखिरी बार फिल्म एक लड़की को देखा तो ऐसा लगा मैं देखा गया था. हाल ही में जूही चावला ने अपनी निजी जिंदगी से जुड़े राज खोले. जूही चावला ने एक इंटरव्यू में अपने भाई बॉबी चावला को याद किया. बता दे कि बॉबी चावला का6साल पहले ही निधन हो गया था. उनको याद करते हुए जूही रो पड़ी.\nजूही चावला के भाई बॉबी 2010 में कोमा में चले गए थे और4साल बाद 2014 में उनका निधन हो गया. बॉबी चावला जूही से लगभग 8 साल बड़े थे. जूही चावला अपने भाई से बेहद प्यार करती थी. जूही ने कहा- लोग मुझसे अक्सर कहते हैं कि मैं इतनी विनम्र और सरस कैसी हूं. मैं हमेशा कहती हूं कि मैंने सबसे अच्छा और सबसे बुरा दौर देखा है.\nअपने भाई का जिक्र करते हुए जूही अपने आंसू नहीं रोक पाई. बता दें कि जूही चावला ने फिल्म लुटेरे के एक गाने को समुद्र किनारे शर्ट पहन कर शूट किया था. उस गाने को लेकर जूही ने कहा- मुझे जब पता चला कि मुझे केवल एक शर्ट पहनी है तो मैं काफी नर्वस थी.\nलेकिन जब मुझे पता चला कि इस गाने को सरोज खान जी कोरियोग्राफ कर रही है तो मैंने राहत की सांस ली, क्योंकि उन्होंने श्रीदेवी जी और माधुरी दीक्षित को इससे पहले कोरियोग्राफ किया था. वह एक बेहतरीन कोरियोग्राफर हैं और मैं उनके साथ कंफर्टेबल हो गई.